open-index/open-wikipedia-markdown huggingface dataset:
奧地利航空

**奧地利航空**（**Austrian Airlines**）係奧地利一間航空公司，1958年開張。

## 出面網頁
* 官方網站

類:奧地利
類:航空公司
瑙魯航空

**瑙魯航空**（**Nauru Airlines**）係瑙魯一間航空公司，1970年開張。

## 出面網頁
* 官方網站

類:瑙魯
類:航空公司
美國大陸航空

**美國大陸航空**（**Continental Airlines**）係美國一間航空公司，1934年開張，2012年併入聯合航空。

類:美國航空公司
南非航空

**南非航空**（**South African Airways**）係南非一間航空公司，1934年開張。

## 出面網頁
* 官方網站

類:南非
類:航空公司
德國之翼航空

**德國之翼航空**（**Germanwings**）係德國一間航空公司，漢莎航空成員，1997年開張。

## 出面網頁
*官方網站

類:德國交通
類:航空公司
維茲航空

**維茲航空**（**Wizz Air**）係匈牙利一間航空公司，2003年開張。

## 出面網頁
* 官方網站

類:匈牙利
類:航空公司
亞德里亞航空

**亞德里亞航空**（**Adria Airways**）係斯洛文尼亞一間航空公司，1961年開張。

## 出面網頁
* 官方網站

類:斯洛文尼亞
類:航空公司
泛美航空

**泛美航空**（**Pan American World Airways**）係美國一間航空公司，1927年開張，1991年執笠。

類:美國航空公司
高麗航空

**高麗航空**（**Air Koryo**）係朝鮮民主主義人民共和國一間航空公司，1955年開張。

## 出面網頁
*

類:北韓
類:航空公司
捷星航空

**捷星航空**（**Jetstar Airways**）係澳洲一間航空公司，2003年開張。

## 出面網頁
* 官方網站

類:澳洲航空公司
蘇丹航空

**蘇丹航空**（**Sudan Airways**）係蘇丹一間航空公司，1947年開張。

## 出面網頁
* 官方網站

類:蘇丹
類:航空公司
皇雀航空

**皇雀航空**（**Nok Air**）係泰國一間航空公司，2004年開張。

## 出面網頁
* 官方網站

類:泰國航空公司
永新 (搞清楚)

**永新**（）除咗指永新縣外，仲可以係：
*永新村，多處
*永新 (年號)，唐朝年號
*永新鎮，多處
*永新鄉，中國甘肅白銀靖遠嘅鄉
*永新娘子，出身永新嘅唐代宮廷歌伎
*永新州，元代設喺永新嘅州
*永新女子高等學校，韓國京畿道水原嘅學校
*永新高等學校，韓國首爾嘅學校
*永新中學校，韓國京畿道水原嘅學校
永新村

**永新村**（）係中國村名，可以係：
*廣東汕頭澄海嘅村，請睇《蓮上鎮》
*:村民姓余，叫南洋余氏。明萬曆三年（1575年）起大宗祠，卜過卦，當時按卦象起名做**永平**（）。1950年中共佔領廣東後，話要「廢舊立新」，就改咗人村名叫永新，話「政治面貌同思想永遠新」噉解。
*:條村開喺元朝末年，按《永新史譜》：南洋鄉余氏嘅第一世開基祖叫余氏仲偉公，官至翰林院大學士，原本住响潮州城，佢生咗七個仔，大仔東埜公搬去外砂鄉，二仔高節公住返郡城嘅舊屋，三仔東渠公、四仔東軒公、五仔東山公、六仔東松公、七仔東溪公係南洋余氏第二世，嗰時元末大亂，啲人驚住會屠城，就避來呢處，當時係南洋鄉嘅中社，除咗余氏，仲有其他姓嘅家族。
*:明萬曆三年開創做永平鄉。本屬饒平縣蘇灣都，明嘉靖四十二年（1563年）改屬澄海縣蘇灣都。1921年屬蘇南區；1950年改叫永新鄉，1953年屬第二區，1958年9月設生產大隊，屬蘇南公社，1968年10月改名做**衛東**（）大隊，屬東方紅公社，1972年改屬蓮上公社，1975年11月恢復個名叫永新。1984年大隊改成鄉政府，屬蓮上區，1986年設居委會，屬蓮上鎮，1990年改成管理區，1998年改爲村委會。
*廣西桂林永福嘅村，請睇《永安鄉》
*:地名中，「永」指永安鄉，「新」指新興鄉。
*:原本當地分屬兩個唔同嘅鄉。1947年分屬新興鄉嘅陽境村、永安鄉嘅石牌村，都係屬百壽縣。1949年分屬新興鄉嘅雄獅村、興仁鄉嘅陽境村；1950年4月屬縣嘅古底區，當年12月改屬縣嘅第三區；1952年上半年，雄獅同陽境合成永新鄉，當年8月百壽縣併入永福縣，屬永福縣嘅第八區；1955年9月屬古底區，1956年屬和平區；1957年12月屬鳳凰鄉。1958年9月永新劈成石牌、獨州兩個大隊，都屬和平公社；1961年5月，石牌又分出個回龍大隊，回龍屬和平公社，石牌畀咗鳳凰公社。1962年7月石牌、獨州、陽境、回龍四支大隊復合返永新公社，屬和平區，後來改做鄉。1968年8月，永新鄉又再劈成永新、獨州兩個大隊，屬和平公社。1982年改屬永安公社，1984年7月改成永安鄉嘅永新村。
*吉林省吉林市蛟河嘅村，請睇《拉法街道》
*:村名喺中共建制後起嘅，話啲人過咗新生活而且好鍾意，「永遠熱愛新生活」噉解。
*:當地原名叫**牌樓**（），出處嘅講法有兩個：一係話舊時有間木屋佢個屋檐好大，所以叫佢做牌樓；二係話舊時有個楊氏寡婆病終，鄉里幫佢起咗個牌坊，就叫做牌樓。
*:1910年開始有住戶，1936年開村，歸滿洲國嘅新站保，1945年屬拉法區嘅拉法村管，1954年改名做永新，撤區後屬拉法鄉。1959年屬拉法公社嘅北大管理區，1962年分出咗永新大隊，1983年改成村委會。
*黑龍江雞西雞東嘅村，請睇《永安鎮》
*:1931年時叫**鍋盔前**（），滿洲國時叫**霞城**（），土改後改叫**新政**（，包括而家嘅永新、永政、永生三條村），1965年先劃出。「永」指佢所屬嘅永安，「新」指原先嘅新政村。
*上海浦東嘅村，請睇《高東鎮》
*:原名叫**共新**（），喺1981年改成現時名。佢原本屬楊園鎮，2000年時楊園併入高東，就跟住歸高東鎮管。
*江蘇蘇州崑山嘅村，請睇《澱山湖鎮》
*:佢由原先四支大隊合併而成，分別係：永義、永安、永生、永益。「永」指原先嘅四支大隊，「新」指佢係新政區。
*四川眉山東坡區嘅村，請睇《永壽鎮》
*:「永」指佢所屬嘅永壽，「新」指佢係新政區。佢係2007年時由永興同永東合併而成。
*湖北荊州公安嘅村，請睇《孟家溪鎮》
*:當地位於松東河東岸，發洪時呢度會水浸，於是啲人起咗河堤，期望條堤永遠存在、永遠新淨，就起呢個地名來祈禱。

## 出面網頁
*中國國家地名信息庫
恩格拉蘇勒島

**恩格拉蘇勒島**，又叫**佛羅里達島**，係南太平洋所羅門群島佛羅里達群島最大島，由中部省管。
圖拉吉島

**圖拉吉島**係南太平洋所羅門群島佛羅里達群島一個島，中部省首府，1896年到1942年期間係所羅門群島首都。
西北夏威夷群島

**西北夏威夷群島**係美國夏威夷群島嘅群島，最大島係沙島。

## 睇埋
*西北夏威夷群島國家海洋保護區
羅特尼斯島

**羅特尼斯島**（）係西澳洲西面一個島，面積19平方公里。常住人口只有大約100人，但係每年有大約50萬遊客到訪羅特尼斯島。
錫布延島

**錫布延島**係菲律賓朗布隆省東面一個島，面積1,533平方公里，島上面最高嘅山係貴亭山，高達海拔2,058米。
安德利亞皮爾洛

**安德利亞皮爾洛**（，；），香港慣用譯名**派路**，係位意大利足球員，倫巴第大區布雷西亞省人。1995年開始踢職業賽，司職中場，曾經效力過意大利嘅布雷西亞、國際米蘭、AC米蘭、祖雲達斯同美國紐約城呢啲球會，2017年11月6號宣佈退役。

2020年7月30號佢獲委任為意丙祖雲達斯U23領隊，九日後被升為一隊領隊。

## 攷

## 出面網頁
在下

**在下**就係對自己嘅稱呼。因為古人席喺地下（席地而坐），對方在上，自己在下，所以噉叫。而家成日喺武俠片、武俠小說聽到、睇到。

## 攷
*在下，BaiDu百科。
閣下

**閣下**就係對你嘅稱呼。古時常用於口語，現代就用喺書本、信件之中多啲，尤其係公函、業務相關書信。而粵語，客氣講嘢都會用，好似：「閣下有乜睇法？」

喺香港，呢種稱呼自從1997年回歸之後，喺法庭對法官嘅稱呼亦從「大人」轉成「閣下」。喺日本，日常或正式傾偈入面好多時用到，連電影作品都唔例外。喺南韓，早期成日用嚟做對總統嘅稱呼，但自從金大中上台執政之後好快拋棄咗。
科舉

**科舉**係漢字文化圈古時選拔官員嘅考試，起源自隋朝，到大清末年嘅1905年廢除，越南嘅科舉更去到1919年先至廢除。喺古代，考科舉係好多人嘅目標，考得好就可以做大官，光宗耀祖。但係科舉考嘅係八股文，要死記硬背，又同政務無乜關係，根本睇唔清楚考生係咪做官嘅材料。
進士

**進士**係指科舉入面最高嘅功名等級，通常每次科舉都有幾十人。考試成績分成三個等級（三甲），最高等級既叫一甲，一般係有三個人（考第一至三名），分別叫狀元、榜眼、探花，一甲叫**進士及第**，簡稱**及第**。二甲叫**進士出身**，而三甲就叫**同進士出身**；而落第既就係**三甲不入**，考唔到進士。

喺民間，尤其係戲劇，考到進士又叫做「**金榜題名**」，例如：潮劇既《金榜題名報蘭英》、陝西秦腔既《金榜題名》，而粵劇既《花染狀元紅》講書生餘鳳聲鍾意咗好有才華既名妓花醉紅既愛情故事，故事提到餘鳳聲答應金榜題名之後娶花醉紅做老婆。

進士喺科舉出現嘅初期只係其中一個科，亦係最難嗰科。由大元開始，科舉得返進士一科。
貢士

**貢士**係指科舉入面會試（第二關）考中嘅人，有資格參加最後一關嘅殿試，通常每次科舉都有約莫一千人，當中考第一嘅叫**會元**。
舉人

**舉人**既意思係「被薦舉之人」。論語有提及舉人既要求，子曰：「君子不以言舉人，不以人廢言」，意思係因為「有言者」唔一定有德，所以君子唔會因為一個人把口啷過油，識講好話，就舉薦佢，亦都唔會因為一個人德性有缺點，就唔聽佢講得啱既話，舉薦既時候，需要同時觀察被舉薦既人既言、行。以依家既講法就係身體更誠實，所以要揀啲言、行都得既人。因為漢朝既時候，會用公家既馬車去接送應舉既人，所以之後「**公車**」就變成入京應試既**舉人**既稱呼。例如甲午戰爭失敗之後，康有等人聯同各省喺京城會試既舉人聯名上書，叫「**[[公車上書]]**」 。

喺漢朝既時候，未有考試制度，朝廷需要人才，就由郡國守相（郡既郡太守同王國既國相）薦舉賢才（分賢良方正同孝廉二科）去做官，而嗰啲被舉薦既人，就叫做「舉人」。 註：當時實行既係「郡國並行制」，又叫「郡國制」，所以有太守，亦有國相。隋煬帝喺公元605年（大業元年）設立進士科取士既制度，係以後既科舉考試既雛型。隋朝科舉科目分為秀才、進士、俊士、明經四科。

去到唐朝，可以去考進士既人就叫做舉人。唐朝既科舉分為每年舉行既常科，同埋皇帝臨時設置既制科兩類。不過唐朝俾新科進士既官職遠較過後代進士，類似依家既基層公務員入職考試。

宋朝亦都係叫可以去考進士既人做舉人。宋朝對科舉制度做咗好多改革，制度更加完善，考官同考生出貓既機會大減。去到公元973年（宋太祖開寶六年），考到進士既人一律都要經過由皇帝親自主持既最後一關殿試，名次亦都係由皇帝親自決定；由嗰陣時開始，進士都係「天子門生」，唔再係考官既門生。宋朝亦都確立咗，凡係喺殿試嗰度攞到進士既，都有官做，唔需要再經過吏部既考試，一般最少都有個七品既知縣做。

明朝基本上係用宋制，不過就有咗啲改革，而清朝就沿用明制。喺清朝，考到鄉試合格既人就叫做舉人，而民間亦都會叫舉人做「老爺」。魯迅既《阿Q正傳》亦都有提到「…… 聽的人都嘆息而且快意， 因為阿Q 本不配在舉人老爺家裡幫忙， 而不幫忙是可惜的…… 」。

直到清朝末年，慈禧廢除咗科舉制度，呢個制度總共存在咗大約1300年，總共產生咗大約700位狀元。從唐朝到清朝既進士占總人口數既比率，大約係千萬分之三十一到千萬分之六百四十七之間，由此推算，喺呢段時間產生咗超過10萬位進士、幾百萬位舉人。

## 參考
舊溫布萊球場

**舊溫布萊球場**（）係英國倫敦布倫特區溫布萊舊時嘅足球場，1923年起好，2000年開始重建，起第二代嘅溫布萊球場。呢個球場搞過1966年FIFA世界盃決賽。

類:倫敦運動
類:英國球場
類:布倫特區
多佛城堡

**多佛城堡**（），又叫**多佛堡**，係英國根德郡多佛嘅城堡，12世紀起，係英倫規模最大嘅城堡。佢個位置好有防禦價值，所以又叫「英倫嘅鎖匙」。
多佛白崖

**多佛白崖**（）係英國根德郡多佛嘅白堊岩懸崖，成塊白色，前面係多佛海峽，對面海係法國加萊。

類:根德
奧士本莊園

**奧士本莊園**（）係英國威特島嘅皇家大宅，1851年起好，係維多利亞女王同亞厘畢王子嘅夏宮。

類:英格蘭
澳門18B巴士

**澳門18B巴士**係一條由澳門新時代公共汽車股份有限公司做緊，由永定街來回媽閣嘅巴士線。

## 背景
*由於18號巴士轉用中巴行駛，取消前往部份小巴至行到嘅路段，包括慈幼－海事及水務局、新馬路－十月初五街以及渡船街－俾利喇街。18B路線喺2017年11月10號開辦，全程同現有18路線基本相同，班距6-15分鐘。
*2018年8月1號，呢條線改由澳門公共汽車有限公司去做。
*2019年4月6號，為改善內港北一帶因暴雨造成嘅水浸問題及遇上天文潮時出現嘅輕微海水倒灌，市政署開展「內港北雨水泵站箱涵渠建造工程」，包括喺內港北建造雨水泵站、箱涵渠、鋪設排水渠道等工作。隨著工程推進，當日朝早十點開始，將安排各管線公司於巴素打爾古街進行遷移管線工程，而渠道嘅過街工程及部份路面枱升工作亦會喺呢個階段進行。到時，介乎新馬路同水雞巷之間嘅一段巴素打爾古街實施有限度通車，而巴素打爾古街由沙利頭往新馬路方向維持兩線行車；去東方明珠方向「十六浦」站會臨時唔停靠。
*2019年8月31號起，因「內港北雨水泵站箱涵渠建造工程」完工，呢條線開始恢復原線停靠。
*2020年1月20號起，因配合內港客運碼頭重啟同周邊配套優化，「火船頭街」臨時站，改名為「內港客運碼頭」站。而「火船頭街」站就永久取消。

## 用車
* 宇通ZK6770HG
* 宇通ZK6902HG

## 走線
### 收費
### 車費
*全程車費：澳門幣六蚊。
*用澳門通全民卡，只係扣三蚊，其餘由政府畀。
*用澳門通學生卡，只係扣個半，其餘由政府畀。
*用澳門通長者卡免費，由政府畀。
*用澳門通殘疾卡免費，由政府畀。

### 服務

### 停站

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*澳門新時代公共汽車股份有限公司
林玥

**林玥**（**Alex**，）係香港藝人，第26期無綫電視藝員訓練班學員。

## 出面網頁
* 第26期藝員訓練班 – 林玥 Alex - 學員介紹 - tvb.com
* 

類:香港人
玥
溫車士打大教堂

**溫車士打大教堂**（），又叫**溫車士打座堂**，係英國咸普郡溫車士打嘅大教堂，1079年開始起。佢個中殿長160米，係全歐洲哥德式教堂入面最長嘅。
巴士底廣場

**巴士底廣場**（，意思係「監獄廣場」），又叫**巴士的廣場**，係一座位於法國巴黎嘅廣場，曾經係巴士底監獄（）嘅所在地。1789年7月14號，暴動嘅巴黎群眾為徂搶彈藥而攻佔徂巴士底監獄，引發法國大革命。之後巴士底監獄被人拆到渣都無得剩，而原址就改建成廣場。

## 參考
 

類:巴黎建築
哈佛圍

**哈佛圍**（）係哈佛大學入邊一大塊草地，周圍俾一堆樓圍住，變成一個有廿七棟門嘅園。佢係哈佛大學最老嘅校園嘅一部分，歷史好耐，旁邊就係科學中心。


File:Harvard Yard aerial.JPG|空中睇哈佛圍
File:Harvard Yard, view from Holworthy.jpg|從Holworthy樓睇草地
File:Harvard Yard at Night 01.jpg|從科學中心睇哈佛圍


## 攷

## 出面網頁

* 包含哈佛圍嘅校園地圖
哈佛科學中心

**哈佛科學中心**係哈佛大學嘅一大棟樓，就喺哈佛圍旁邊，過咗Plaza，入邊有寫字樓、課室、實驗室、圖書館、cafe，同埋樓頂嘅兩個望遠鏡。

## 歷史
哈佛喺五六十年代就已經諗過要建科學中心，不過當初經濟蕭條，整到無錢。等到1968年Edwin Land畀學校捐咗12.5百萬美金，呢個計劃先定落來。爲咗起科學中心，1848年起嘅Lawrence Hall實驗室畀鏟咗。有錢之後學校請咗佢哋當時嘅建築學院院長Josep Lluís Sert來設計棟樓，用咗一個好現代嘅風格，同哈佛其他樓都好唔同。

## 嘢
哈佛大學嘅數學科，統計科同埋科學歷史部門都喺科學中心入邊，重有主要畀本科生用嘅卡柏科學圖書館。
119 (緊急電話冧巴)

**119**係中華人民共和國、中華民國（台灣）同日本、南韓、印尼、斯里蘭卡、牙買加、玻利維亞、及哥倫比亞嘅報警電話。喺出現緊急狀態嗰陣，市民可打「119」向差佬報告話發生咗乜大頭佛或遇到嘅危險。

呢個電話喺唔同國家都有唔同用法：
*、：消防用途。一般喺建築發生火燭或動物、人嘅某部位卡喺好窄嘅地方兼自己冇辦法救出嘅情況下。
*、、：急救或消防用途。
*：急救用途。
*、：報警用途。一般喺發生偷嘢或搶嘢、打架、爆格、殺人案情況下先至用。
*：免費救助冧巴。喺發生家庭暴力出現毆打細路情景時用。

類:電話冧巴
單車館

**單車館**（）係場地單車用到嘅場館，特徵係斜向入面嘅橢圓形車道，由兩條直線連接兩個180度圓形彎道組成。

## 例

*香港單車館

館
類:運動場
梁智濱

**梁智濱**（；；）係中國大陸嘅建築師，廣東湛江吳川人。2017年3月開始參加全國選拔賽而入選中華人民共和國集訓隊而代表中華人民共和國隊參加世界技能大賽。

## 生平
梁智濱喺1998年喺廣東湛江吳川蘭石鎮蒲袍村出世，佢阿爸同阿媽都係成日做務農而令佢有好高動手能力。2014年9月放棄咗湛江嗰邊讀書而揀咗400幾公里以外嘅廣州，喺建築工程職業學校讀建築工程系。後嚟喺2015年下半年收到世界技能大賽啲料而報名參加大賽嘅砌築項目。

2017年10月14～19號，梁智濱喺阿聯酋阿布扎比舉辦嘅第44屆世界技能大賽攞咗冠軍，亦成為世界技能大賽從1947年開辦70年嚟，第一位中國大陸人士攞到冠軍頭銜嘅最高榮譽。

## 攷

智濱
類:湛江人
類:廣東畫則師
歐初

**歐初**（；）係中國大陸嘅政治人，亦係中國共產黨優秀黨員同埋共產主義戰士，廣東中山人。1938年開始加入抗日戰爭部隊，第二年亦加盟中共地下黨，期間亦做過廣東人民抗日游擊隊珠江縱隊第一支隊嘅主要創建人同領導人之一；亦喺中山當地啲村被傳過有7尺（2.33米，7.1呎）身高，實際佢凈得5尺（1.67米，5.1呎）身高到。中華人民共和國成立之後亦做過廣東省顧問委員會常委同埋廣州市第八屆人大常委會主任、黨組書記。喺2013年11月7號舉辦嘅第一屆世界廣府人恳親大會入面亦被入選過廣府雙十傑。

歐初喺2017年10月31號09:43（UTC+8）因病喺廣州過身，終年97歲。

## 攷

初
類:中山人
類:中國共產黨員
歌手 (第一季)

**《歌手》第一季**，可能指以下電視節目中嘅一部：
* 我是歌手 (第一季)，中國大陸湖南衛視喺2013年製作同播出嘅一檔音樂競技節目。
* 歌手2017，中國大陸湖南衛視喺2017年製作同播出嘅一檔音樂競技節目。
淺野忠信

**淺野忠信**（），原名**佐藤忠信**，係日本男演員，1990年出道，出名演出包括荷里活電影《雷神奇俠》系列同日本電影《殺手阿一》 。
佐佐木希

**佐佐木希**（）係日本女模特兒同演員，2005年出道，出名演出包括日本電影《出租天使》 。
毛利元就

**毛利元就**（），係日本戰國時代中國地方嘅大名，領導安藝國毛利氏統治成個中國地方。
第1次金門縣開放賭場公投

**第1次金門縣開放賭場公投**響2017年10月28號舉行。

結果呢場公投係輸咗，按規定如果再搞類似公投，要等三年之後先可以再提出。

## 結果
選舉結果唔同意有兩萬四千二百六十四票、同意有二千七百零五票，公投失敗，反賭方攞到壓倒性贏出。

## 後續
### 支持陣營
金門公投發起人蔡春生話，呢次公投連中央、大陸都要來管選舉，縣長亦行政唔中立；三年之後會唔會捲土重來，佢唔做回應。而支持賭場嘅周子傑都話，一路走來，認同嘅人一起出來為議題努力，呢次選舉票數差咁多，顯示出多數人嘅聲音，三年後，唔需要再一次浪費大家嘅時間。

### 反對陣營
「呢一場冇贏家嘅公投選舉」，金門反賭連線話，金門公投雖然反方以大比數贏出，但係呢場號稱澎、金、馬離島博弈公投最後聖戰嘅選舉並冇贏家，唔理贏定輸，呢次選舉最重要嘅意義，畀金門民眾思考金門建設發展嘅真正方向，期待政治人物以負責嘅態度面對民意。而台灣反賭博合法化聯盟話，金門人用一張張公投選票成功否決起賭場，關鍵一役唔單止帶領金門迎向正面未來，亦宣示離島開放賭場公投成為歷史，呼籲執政黨順應民意，呢屆會期結束之前廢除離島建設條例第10-2條，等離島永遠脫離開放賭場公投嘅威脅。

## 睇埋
*第2次澎湖開放賭場公投

## 攷

類:2017年公投
01
高增站

**高增站**（；），規劃時期嗌過**矮崗站**（；），係廣州地鐵同嘅轉車站，2017年12月28號開放，位置喺白雲區人和鎮高增村沙崗地社西南角近機場高速位。

呢個站曾經喺2009年9月26號起咗月台架構之後一直到2017年12月27號為止，一直係一未成綫嘅車站，期間啲列車凈喺呢個站入面減速通過兼唔停站。

另外，佢既係東邊嘅尾站兼唯一唔喺花都入面嘅站，又係其一唔用書法站名嘅車站。

## 結構

### 外觀
車站個樣從出面睇，似帶蓋嘅盒噉。兩邊牆面都係打橫嚟兼黑白相間（黑幼白粗）相平行嘅綫色調。近天花板頂四圍牆邊有堆玻璃組響度。喺車站嘅A出入口頭頂嘅左邊都有整到中英文站名出嚟。

### 樓層
呢個站一共有2層樓嘅地下區域，其中地面係站廳，有票務設施同客務中心；地下1樓係緩衝平臺；地下2樓係同嘅月台。雖然車站冇休息室，但廁所同母嬰室喺站廳免費區近B出入口位。
#### 打掂

#### 打橫

### 站廳

### 月台
呢個站一共有兩個島式月台，都喺嗮高增村沙崗地社（近機場高速東邊隔籬）。其中喺西邊，喺東邊。

另外，喺呢個站嘅北邊有條存車綫響度。若果喺機場入面啲站點出咗冬瓜豆腐嘅話，去機場北站嘅列車就喺呢個站做總站，跟住入去存車綫返轉頭。屆時去機場嗰邊搭飛機啲乘客要轉搭其它交通工具先至到。喺南邊都有條交叉渡綫響度，專門畀啲列車到呢個站攆嗮客走之後，跟住入交叉渡綫返轉頭。

喺範圍，軌道區間預留咗3條同相通嘅波口位響度，專門畀列車調度用。

### 商舖同自助服務

### 出入口

呢個站一共有4個出入口，分別係A、B同埋C，D。

## 頭尾板車信息同配線圖

## 車站歷史
### 規劃
========
呢個站最先喺1997年份廣州地鐵規劃入面出現，嗰時嘅北段主綫去到新國際機場站（而家嘅機場南站），半佬出現嗌**矮崗站**嘅車站。不過喺2000年份規劃時摱到機場快綫一部分，一年後劃入到一部分。雖然車站位冇變到，但站名變成**高增站**，不過嗰時要等舊白雲機場搬走先至起得。
========
2003年嗰份規劃方案入面出現咗嗌「新華綫」，但嗰時從花都汽車城開始，一直去到街口站為止，半佬亦經過呢個站。但係2005年修改咗份方案，話呢條綫演變成一部分，路線亦改成從飛鵝嶺站開始一直到呢個站為止，以東嘅路段取消咗。隨後份規劃等到2010年俾國家發改委通過為止。

### 施工
========

2007年5月14號，北延段正式開始逳手起。原先話喺出咗嘉禾望崗站以北地方冚唪唥係高架站，但因為要拆好多間屋同改嗮啲高壓線路，地鐵公司亦唔想喺高架線路附近搞出災難性影響（例如大面積停電），加上有人喺開始逳手起之前被猛咁整蠱工地而冚唪唥改嗮地下站，結果原本起好嘅時間拖咗9個月咁耐。雖然2010年7月份先至起好月台部份兼裝埋月台幕門同必要設備，但地鐵方考慮到車站上邊係田同埋轉車客流為主，所以亦繼續等到起時順手一齊起埋站廳。嗰時列車到呢個站附近時減速通過，睇到嘅月台部份係黑墨墨直到2017年9月30號為止。
========
2009年9月26號，正式喺呢個站同清㘵站一齊逳手起，嗰時揀咗喺月台西邊隔籬起返同一嘥士月台。期間亦將喺呢個站北邊到機場南站嗰橛南行存車綫改造過，但係月台因為考慮到部份就快起好嗮而冇直接起成跨月台轉車站。隨後工程一直到2012年8月底先至起好。
#### 月台、站廳個樣卒之出現
2017年10月1號，由於已經搞到最後一步——營運前調試，所以月台先至開始着燈。期間已經望到月台個樣，但由於嗰時車站所在位嘅地面重係屬工地範圍，加上逃生通道唔對外開放，所以車站入面個月台樣重用緊2000年代建築最㷫用嘅焗漆結構、幕門上邊個站名重用緊2005年12月26號開通無耐嘅橙底黑藍字版。

2017年11月底，車站外觀已經正式出現。同年12月底，原先月台嘅吊板啲嘢都換成2016年版（白底帶路線色，入面有月台冧、幕門冧嗰啲）。

### 開通
原先呢個凈限緊急時用嘅呢個秘境車站，卒之喺2017年12月28號正式開通而成為同嘅轉車站。

## 利用狀況
呢個站喺2010年7月起好咗月台部份之後，由於地面係農田地方，所以一直冇起到站廳，凈整咗隻簡陋嘅逃生出口，嗰時喺站外既冇任何同高增站嘅明顯出入口痕跡，又冇明確嘅導向樁指明附近係「高增站」嘅地鐵標識。期間凈得着黃衫黑褲啲值班人士睇實個月台，為防以城市冒險做目的嘅組織或個人出入呢個站搞搞震冇幫襯。嗰時除咗地鐵員工之外，其他人基本上冇辦法入到呢個站。期間月台部份都係黑墨墨，連月台部分都唔例外。

喺月台未起之前，嗰時咪話外地人，連當地啲村民都唔知高增站喺邊度，令車站一度變成秘境車站。直到2017年3月先至見到高增站個出入口隻樣。而月台部分直到2017年10月1號嘅營運前調試期間先至開始着燈。

2017年12月28號，由於地鐵站正式對外開放，期間原先喺人和站落車轉搭巴士啲乘客亦一窩蜂噉轉到呢個站入面再轉去到花都各地。令呢個站嘅客流大增兼分流咗一大堆原先喺人和站出入站啲乘客。後嚟地鐵方考慮到呢度係偏僻車站而將條843路巴士引入到呢個站東邊隔籬嚟畀多啲街坊知道呢個站嘅詳細位置。

## 附近嘅建築同景區

## 註同攷

;註

;攷

## 上一站·下一站
左文薏

**左文薏**（，）係前香港now TV嘅新聞從業員，離職前係做主播。

## 簡歷
左文薏喺香港樹仁大學新聞與傳播學系畢業，之後完成香港中文大學全球政治經濟社會科學碩士課程。

2016年加入now新聞同財經台做實習記者。同年10月喺大學畢業，之後改為任職該台全職新聞台主播，2019年年初離職。

2020年宣佈同前now新聞台主播吳天佑結婚。

2025年宣布懷孕。

## 參考
丘靜雯

**丘靜雯**（，）係香港女藝人，now TV前新聞主播，而家係HOY TV合作藝員同埋瑜珈導師。

## 簡歷
丘靜雯喺2016年開始喺now新聞與財經台做主播，通常喺深宵新聞時段出現，因為佢個樣似韓國女子組合Apink隊長初瓏，所以吸引到後生觀眾留意。

2017年9月無綫主播陳嘉倩離職後，畀網民熱捧接班做新一代主播女神。佢成日喺instagram唔顧形象扮鬼扮馬，表情相當搞笑有趣。

2022年，丘靜雯唔撈Now TV，跳糟去HOY TV做主持。

## 演出

### 電視節目（[[HOY TV]]）
*2022年：《一線搜查》主持

## 參考資料

## 出面網頁
*
屯門新市鎮第9區

**屯門新市鎮第9區**，係屯門新市鎮嘅一個規劃分區，屯門工業區嘅北部，範圍北至石排頭路、東至震寰路及建豐街、南面係杯渡路，而西面係嗚琴路，而大興花園、翠林花園、康德花園亦包含其中。
前田利家

**前田利家**（），係日本戰國時代嘅武將，織田信長其中一位手下，之後歸順豐臣秀吉，官拜大納言。
雲岡石窟

**雲岡石窟**係中國山西大同一個石窟，由北魏興安二年（453年）起到太和十九年（495年），有53個洞窟，51,000個佛像。呢個石窟喺2001年做咗世界文化遺產。
混成詞

**混成詞**（；）係指緊由兩隻字詞嗰度各攞一橛，再拼埋一齊形成一隻新字詞，常見於慣常用表音文字寫嘅語言（例如英文噉）。譬如煙霞嘅英文smog，就係由煙（smoke）頭嗰截同霞（fog）尾嗰截夾埋變成嘅。
納美話

**納美話**（納美話：Na'vi 或 Lì'fya leNa'vi，讀音： 或 ）係種人造語言，專為2009年荷里活電影《阿凡達》而設計，畀戲入面外星人「納美人」用嘅語言，由美國南加州大學馬歇爾商學院教授保羅弗朗莫設計，由美洲原住民語言特林吉特話啟發，但同任何現實語言都無關係。不過呢隻話無專用字母去拼寫，而係用返拉丁字母。

## 語言特點
語言因應劇情設計，作為外星人語言同埋能夠由地球人發音，當中採用咗好多普遍語言入面少見嘅特徵：
* 發音上有一啲少見嘅擠喉音同一啲少見嘅複輔音組合
* 相當自由嘅語序，靠格標記主謂賓等等而唔靠語序
* 數字採用八進制，因為納美人只有八隻手指
* 文法上數量分單數、眾數外，重有分雙數同三數
* 詞形變化豐富，動詞嘅變化會用到中綴，一般嘅前綴、後綴都有用喺名詞、形容詞、副詞度
路由

**路由**係通過網絡將資訊由來源嘅地址傳輸到去目的地嘅地址嘅過程，而處理路由嘅裝置就係路由器。
Casio

**Casio**係日本一間電子產品公司，1957年喺東京開張，最主要係整電子計數機，亦有出產電子手錶、數碼相機噉。
蘇格蘭威士忌

**蘇格蘭威士忌**係英國蘇格蘭出產嘅威士忌，同英國另一種威士忌愛爾蘭威士忌區別。傳統上，蘇格蘭威士忌要用大麥麥芽釀，喺橡木桶度釀最少三年。
靈感應

《**靈感應**》（***Ghost Whisperer***）係套美國電視劇，由珍妮花洛芙希域主演，講主角可以見到死人嘅靈魂同佢哋溝通。套劇喺2005年到2010年期間播，總共有5季。

香港亞洲電視國際台喺2007年到2013年期間播過頭4季。
中蘇交惡

**中蘇交惡**係指冷戰中期中華人民共和國同蘇聯嘅關係由盟友逐漸變差，喺1960年代尾最明顯，之後雖然關係無咁僵，但都去唔返以前咁好。

因為中蘇交惡，令美國逐漸改變對華策略，希望拉攏中華人民共和國對抗蘇聯，令美國逐漸疏遠咗原先嘅盟友中華民國，最後更加索性改同中華人民共和國建立外交關係，從而令到中華民國嘅國際地位係噉跌。
支付寶

（），係中國大陸螞蟻金服嘅通用第三方支付平台，2004年12月由馬雲一手創辦，總部喺浙江杭州西湖區天目山路266號。

## 支付寶香港
支付寶香港（Alipay HK）亦對應P2P轉賬，但凈到7-Eleven或Circle K入現金，渣打銀行用戶可用網上銀行增值，但暫時未同中國內地對應。2018年9月底，港版支付寶接入香港轉數快（FPS），可以即時將錢由本地銀行戶口或者其他電子銀包轉入或者轉出去。

喺2018推出嗰陣，支付寶仲搵咗李佳芯做代言人，由於李佳芯英文名叫做Ali，所以就出現「Ali代言Ali Pay」，呢個食字嘅宣傳，亦一時成為唔少人討論嘅話題。

支付寶香港電子銀包轉數快FPS或P2P轉入時，打開App有Ali把提示聲音[Holle，我係Ali呀，提提你，你有一筆錢轉咗入你嘅Alipay香港錢包。]

2021年，支付寶香港做咗香港政府嘅消費券計劃嘅其中一個指定儲值支付工具。

## 事件

### 信用卡資料外洩爭議
喺2018年7月，支付寶多次被揭發有保安問題，甚至有人未安裝過支付寶嘅應用程式，但都被交易。當時前線科技人員就批評，支付寶無強制進行第二步認證身分嘅流程，保障唔到用戶嘅財產安全。而去到同年11月，甚至傳出好多呢啲資料已經去到中國嘅暗網，被不法之徒使用。亦有部份意見認為，呢啲相關嘅犯法行為，其實係中國政府縱容。

### 被美國政府封殺
喺2021年1月5號，美國總統特朗普為咗遏制中國軟件應用程序對美國人構成嘅威脅，簽署咗一項行政命令，禁止包括微信支付同支付寶在內嘅中國多個軟件應用相關嘅交易。

## 攷

## 出面網頁
*
*
TNG

**TNG**係香港嘅儲值支付工具持牌機構，提供**TNG電子錢包**（**TNG Wallet**）嘅支付平台，可以做電子交易、外幣兌換同帳單支付。TNG喺2013年創立，2015年開始提供服務，到2017年香港用戶人數超過60萬。TNG曾經籌備喺2019年喺紐約或者香港上市，但未有成事。

TNG可以經7-Eleven、OK便利店或者金管局收銀車增值，亦可以經中銀香港、集友銀行或者南洋商業銀行嘅網上銀行增值，至於信用卡增值就要收2.5%手續費。2018年9月底，TNG接入香港轉數快（FPS），可以即時將錢由本地銀行戶口或者其他電子銀包轉入或者轉出去。

雖則TNG嘅宣傳口號係「香港人的電子錢包」（香港人嘅電子銀包），但皆因唔係好多舖頭收TNG，所以喺香港本地人並唔算普及，反而憑住匯款方便嘅特點，吸引咗唔少外籍家庭傭工去用，將份糧匯返鄉下。

TNG喺2024年10月25號宣佈，同年12月9號終止儲值支付工具業務。

## 參考
*TNG將融資近5億 估值39億 擬2019年上市

## 出面網頁
*TNG
拍住賞

**拍住賞**（**Tap & Go**）係由香港電訊旗下嘅HKT Payment推出嘅一項預付式流動付款服務，2015年開始提供服務。睇番你用邊隻卡種，用戶可以喺全世界接受MasterCard或銀聯嘅舖頭或網上交易畀錢。呢張係預付卡，要先增值足夠嘅金額先至可以畀錢，只需要夠11歲就可以申請。

拍住賞可以經香港電訊門市、7-Eleven、OK便利店同其他一啲連鎖商戶增值，亦可以經各本地銀行嘅網上銀行同大新銀行信用卡增值。2018年9月底，拍住賞接入香港轉數快（FPS），可以即時將錢由本地銀行戶口或者其他電子銀包轉入或者轉出去。

2021年，拍住賞做咗香港政府嘅消費券計劃嘅其中一個指定儲值支付工具。

## 出面網頁
*https://www.tapngo.com.hk/chi/index.html　拍住賞
*
發現美洲

**發現美洲**，又叫**發現新大陸**，係指近代歐亞大陸人發現美洲大陸存在嘅過程。主流史學家曾經認為1492年歐洲航海家哥倫布最先發現美洲新大陸，不過隨著新證據嘅出現，越來越多史學家接受維京人早喺10到14世紀就已經發現同殖民北美洲東北部爾個結論。另外，亦有少數人認為大明初年嘅鄭和喺下西洋期間到過美洲，不過就唔被主流史學家認同。

## 參考
泥石流

**泥石流**係種通常由暴雨引發嘅天災，大量泥、石同水溝埋，由高處流落嚟，破壞力好得人驚。

## 睇埋
*山泥傾瀉
甘尼·伊斯特迪

（，；）係美國嘅傷殘人士兼半身人，賓夕凡尼亞州匹茲堡人，曾經喺1980年代俾美國當地啲電視台節目、新聞及報刊雜誌登佢而出名。

喺美國當地媒體亦有時嗌佢做**半身人**。

## 生平

甘尼·伊斯特迪喺出世嗰時患咗先天性而喺半歲時被截肢，期間先後做過兩次手術，最後喺髖關節留返凈低嗰兩隻「腳」響度。出院之後佢雖然接受過裝假肢同輪椅嚟輔助行路，但佢冇接受，而係用兩隻手或滑板嚟行路。曾經喺1984年俾美國拍攝家——連尼莊臣（Lynn Johnson）影佢兼寫入LIFE雜誌（2007年4月20號停刊）之後，好快引起全美國社會關注；同年亦俾英國BBC嘅紀錄電影組搵到佢之後介紹埋積極嘢之後，亦引起全球各地社會關注。1987年亦拍過電影——《》亦試過畀好多觀眾撐場。

出世初期雖然醫生話甘尼最長命凈去到21歲到，但1997年，喺日本嘅《滑板上嘅天使》（）同《Love Again》呢兩本書詳細介紹咗佢嘅生平同勵志史。2010年，37歲嘅甘尼喺星加坡旅遊生活頻道播出嘅《半身人》（The Man with Half a Body）節目出現，亦引起星加坡當地媒體關注。

伊斯特迪喺2016年2月12號喺美國賓夕凡尼亞州去世，終年42歲。

## 攷

類:美國人
1
乙武洋匡

**乙武洋匡**（；；）係日本嘅傷殘人士兼作家，東京都新宿區人，做過日本環衛組織——綠鳥（）嘅新宿代表，亦做過元東京都教育委員同元教職員兩職位，亦出版過自傳——《五體不滿足》。

## 生平
乙武洋匡喺1976年4月6號喺日本東京出世，佢天生屬海豚人，出行時全程靠電動輪椅，寫字都係靠嘴咬住支筆嚟寫。細個嗰時讀過同，中學畢業後開始喺早稻田大學嘅政治經濟學畢業後而到揀通信教育課程人文學部讀學士課程。

佢喺讀緊早稻田大學嗰時參加過社區活動，由於嗰個活動係由NHK主辦，所以電視台發現咗呢個海豚人參加呢個組織時好快引起關注。期間佢出咗本《五體不滿足》嘅書，寫到「雖然有行動不便，但冇唔好彩嘅嘢。」而令銷售量火爆。喺2000年2月攞咗東京都民文化榮譽章。大學畢業之後亦參加過騎行嘅體育運動，2005年開始喺新宿區參加兼職，同年亦免試攞咗喺小學教書嘅資格，亦入咗明星大學讀人文系。2007年2月亦同樣免試攞咗喺小學教書嘅資格。2010年成立樂團搞開唱義賣活動，2013年3月8號做過東京都教育委員直到2015年12月31號卸任。

2016年3月31號，日本嘅《週刊新潮》雜誌揭發乙武懷疑喺2015年底同5位女仔產生婚外情。嗰時嘅自民黨喺東京搞緊選舉投票環節，但因為爆出單醜聞後而馬上向媒體道歉並介入調查，震驚成個日本政壇。最後喺同年9月14號同佢老婆宣佈離婚。

## 攷

類:日本作家
9
9
類:海豚人
七步詩

**七步詩**，魏詩一首，曹植（曹子健）所作。用七步而成詩，故題《七步詩》，反而唔及詩尾一句『**本自同根生，相煎何太急？**』，咁為人所熟悉。

雖然首詩廣為流傳，但《三國志》冇提過佢，而佢最早係出現喺《世說新語·文學》，所以係唔係曹植所作被認為存疑。

## 首詩
### 原版

### 流行版

## 攷

## 其他詩
*靜夜思
上海申花足球會

**上海申花足球會**，係中國上海嘅一間足球會，前身係喺1951年成立嘅**上海足球隊**，1993年改組叫而家嘅名，2014年由綠地集團接手，改名做**上海綠地申花足球會**，2021年2月9號，根據中國足協關於足球會名稱中性化嘅要求，恢復番原本嘅名，而家嘅班主係上海久事集團。
山東泰山足球會

**山東泰山足球會**，係中華人民共和國濟南嘅一間足球會，前身係喺1956年成立嘅**山東足球隊**，1993年改組叫而家嘅名，1998年由魯能集團接手，改名做**山東魯能泰山足球會**，2021年，因應中國足球協會足球會名稱中性化政策，再次改番而家嘅名。

## 連出去
*官方網站
天津津門虎足球會

**天津津門虎足球會**，係中國天津嘅一間足球會，前身係喺1956年成立嘅天津足球隊，1993年改組叫**天津足球會**，1995年由三星集團接手，改叫**天津三星足球會**，1998年由泰達集團接手，改用**天津泰達足球會**個名，2021年，因應中國足協足球會名稱中性化，改用而家嘅名。
浙江足球會

**浙江足球會**（杭州足球會），係中國浙江杭州嘅一間足球會，喺1998年成立，原本叫做**杭州綠城足球會**，2021年改用而家個名。

類:杭州
北京橙豐足球會

**北京橙豐足球會**係中華人民共和國北京冇咗嘅足球會，前身係喺1995年2月3號成立嘅**上海浦東足球會**，之後經歷幾次改名同搬主場城市（搬過陝西西安同貴州貴陽、北京），不過喺2021年1月26號改名後，因未提交準入材料而喺同年3月29號正式解散。

呢家球會喺成立後到解散前，曾經攞過2013年中國足協盃冠軍同2014年中國超級盃冠軍。

## 用過嘅名
*1995～1999：上海浦東
*2000～2002：上海中遠
*2003：上海中遠三林
*2003～2005：上海國際
*2006：西安國際
*2007～2010：陝西滻灞
*2011：陝西人和滻灞
*2012～2015：貴州人和
*2016～2020：北京人和
*2021：北京橙豐
我愛EYT

《**我愛EYT**》（），全名《**綜藝精彩50年我愛EYT**》，係香港電視廣播有限公司，為咗紀念電視台同埋《歡樂今宵》做咗50周年紀念所製作嘅特備節目。

## 節目形式
呢個節目有6集，由胡楓、羅蘭、譚炳文、余子明、鄧梓峰、張美妮做主持。

第一集係90分鐘嘅現場直播節目，喺2017年11月11號禮拜六晚20:00－21:30喺翡翠台播；而第2到第6集就係半個鐘頭嘅綜藝節目，喺2017年11月13號到17號禮拜一到五晚22:30－23:00喺翡翠台播。

## 睇埋
*《再會歡樂今宵》

## 參考

## 出面網頁
* 《我愛EYT》 (90分鐘特輯) - 主頁 - tvb.com
*《我愛EYT》 - 主頁 - tvb.com

## 電視節目變遷
汪明荃50周年世紀盛宴

**《汪明荃50周年世紀盛宴》**（又叫做：《女皇華麗50年》）係香港電視廣播有限公司，為咗紀念汪明荃加入演藝圈50周年紀念所製作嘅特備節目。

## 節目形式
呢個節目喺2017年11月10號喺香港半島酒店錄影，並且喺2017年11月18號禮拜六晚20:30-22:30喺翡翠台播出。

## 參考

## 出面網頁

## 電視節目變遷
上海海港足球會

**上海海港足球會**係中國上海嘅一間足球會，前身係喺2005年成立嘅**上海東亞足球會**，2014年由上港集團接手，2021年改用而家個名。
大連實德足球會

**大連實德足球會**（）係中華人民共和國遼寧大連嘅一間解散咗嘅足球會，前身係喺1983年成立嘅大連足球隊，1992年改組叫**大連足球會**，1994年由萬達集團接手，改叫**大連萬達足球會**，1999年由實德集團加入合作，改叫**大連萬達實德足球會**，再喺2000年改用而家個名。

大連實德曾經喺1994、1996～1998、2000～2002及2005年攞過中超（包括前身甲A）聯賽冠軍，有「八星大連」嘅美譽；尤其喺1998年，試過殺入亞洲冠軍挑戰盃（而家屬亞冠一部分）決賽重攞咗亞軍；2001年有過半數隊員入選國家隊，重喺同年10月7號幫中國足球第一次殺入FIFA世界盃決賽圈。2012年因為實德集團出問題，俾嗰時嘅波士——趙明陽宣佈球會解散，多數球員過檔大連阿爾濱（而家嘅大連人職業足球會）。

類:中國足球球會
類:大連
五月風暴

**五月風暴**（）係1968年5月法國巴黎爆發嘅一場學生運動。

## 起因
二戰結束之後，為咗應對嬰兒潮帶來嘅人口膨脹，法國嘅高等教育亦都開始膨脹，從1950年代開始不斷增加學額同教席。但係學額嘅過度增加導致學位貶值，而新增嘅教席大多數都係合約講師，待遇低終身教授一等，而偏偏爾啲新增嘅學額同教席都集中喺新興嘅社會科學道。於是，大學畢業生同社會科學講師成為五月風暴嘅主要人物。

## 經過

1968年3月22號，巴黎大學文學及社會科學系（今日嘅巴黎第十大學）嘅學生，為咗要求校方批准男生進入女生宿舍而佔領學系行政大樓。示威好快波及到巴黎大學其他校區。

5月3號，警方進駐巴黎大學（而家嘅索邦大學），同示威學生發生衝突，結果導致481人受傷，其中包括279名學生同202名警員。

5月10號同11號，超過12000名學生喺拉丁區示威，示威嘅唔單止有大學生同大學講師，甚至重有中學生；警方派出超過6255名警員應對示威者，雙方發生激烈衝突，導致巴黎各地發生63次火燭，125部車被人燒毀。時任法國總統戴高樂表示絕對唔容許街頭暴亂，但係騷動好快波及到外省城市。

5月11號，時任法國總理龐比度返到法國之後，力主用溫和手法平息運動，唔單止釋放被捕學生，重重新開放巴黎大學。但係為時已晚。5月13號，各地工會發動全面罷工，支援學生，矛頭直指戴高樂。5月20號，罷工已經令到成個法國陷於癱瘓。

就喺而個時候，各個左翼政治人物都開始表態支持學生運動。五月風暴由此由學生運動演變成要求戴高樂落臺嘅政治運動。5月27號，由總理龐比度同各大工會代表談判達成嘅《格勒尼爾協議》被工會成員投票否決，各大工會於是決定喺5月29號發動大遊行，逼戴高樂落臺。5月28號，左翼聯盟領袖密特朗宣佈，如果戴高樂落臺嘅話，佢會推舉前總理皮耶·孟德斯－傅朗斯出任看守總理，而自己就會參加總統大選。

喺爾個緊張關頭，戴高樂為咗防備遊行人士包圍總統府而秘密離開，去西德巴登巴登嘅法軍駐地攈法國駐德部隊總司令澤·馬雪。戴高樂喺確定軍隊會支持佢之後，喺5月30號發表電視講話，宣佈解散國民議會，重新選舉，但唔會撤換總理龐比度。戴高樂更加喺當晚組織咗100萬人進行反示威。同年6月嘅國民議會大選，戴高樂嘅右翼大勝，奪得國民議會超過3/4嘅議席。五月風暴結束之後十幾年，左派一直處於弱勢。

為咗避免再有學運爆發，戴高樂政府將巴黎大學拆分成13座互不相屬大學。但係五月風暴所暴露出來嘅問題並未就此消失。一年之後，由於修憲案過唔到全民公投爾關，戴高樂黯然辭職。

## 參考


類:法國史
加拿大豐業銀行

**加拿大豐業銀行**（，正式全名 **Bank of Nova Scotia**；，正式全名 **Banque de Nouvelle-Écosse**；，），簡稱**豐業銀行**，係加拿大一間主流銀行，加拿大五大銀行之一；1832年3月30號喺諾華斯高沙創立，而家總部喺安大略多倫多。

2012年，豐業銀行以31億加元收購荷蘭 ING 集團喺加拿大嘅個人銀行業務，收購之後將銀行名由原本嘅  改咗做 （柑）。

## 攷
大眾銀行

**大眾銀行**係馬來西亞一間銀行，由華裔嘅鄭鴻標喺1966年創立，總部喺吉隆坡。依據市值係馬來西亞第二大銀行，僅次於馬來亞銀行；總資產就排第三，次於馬來亞銀行同聯昌國際銀行。除咗馬來西亞，分行網絡覆蓋香港、柬埔寨、越南、中國內地、老撾同斯里蘭卡。截至2017年12月，銀行資產淨值有384億令吉。

## 參考
富通

**富通**係比利時一個金融集團，1990年創立，總部喺布魯塞爾，曾經用**富通銀行**名義經營銀行業務。

另外佢喺1999年收購香港嘅華比銀行，叫「華比富通銀行」，2003年賣畀中國工商銀行（亞洲）。

## 睇埋
*富通保險
愛爾蘭銀行

**愛爾蘭銀行**係愛爾蘭一間銀行，1783年由愛爾蘭政府創立，而家變咗上市商業銀行，總部喺都柏林。
西非國家中央銀行

**西非國家中央銀行**係西非八國嘅中央銀行，1959年創立，總部喺塞內加爾首都達喀爾。

西非國家中央銀行服務嘅國有：
*貝寧
*布基納法索
*畿內亞比紹
*象牙海岸
*馬里
*尼日爾
*塞內加爾
*多哥

西非國家中央銀行發行西非法郎。

## 睇埋
*非洲中部國家銀行
非洲中部國家銀行

**非洲中部國家銀行**係非洲中部六國嘅中央銀行，1972年創立，總部喺喀麥隆首都耶溫得。

非洲中部國家銀行服務嘅國有：
*中非共和國
*喀麥隆
*乍得
*剛果共和國
*赤道畿內亞
*加蓬

非洲中部國家銀行發行中非法郎。

## 睇埋
*西非國家中央銀行
贊比亞銀行

**贊比亞銀行**係贊比亞嘅中央銀行，1938年創立，總部喺盧薩卡。佢負責發行贊比亞嘅法定貨幣贊比亞瓜查。
瓜查

**瓜查**可以係：
*贊比亞瓜查，贊比亞流通貨幣
*馬拉維瓜查，馬拉維流通貨幣
杜拜伊斯蘭銀行

**杜拜伊斯蘭銀行**，係阿拉伯聯合酋長國一間伊斯蘭銀行，1975年創立，總部喺杜拜。佢係阿聯酋頭一間同最大規模嘅伊斯蘭銀行。
馬來西亞伊斯蘭銀行

**馬來西亞伊斯蘭銀行**，係馬來西亞一間伊斯蘭銀行，1983年創立，總部喺吉隆坡。
瑞穗金融集團

**瑞穗金融集團**係日本一個金融集團，2001年創立，總部喺東京，而家用緊瑞穗銀行名義經營銀行業務。
瑞穗銀行

**瑞穗銀行**係日本一間銀行，2002年創立，由瑞穗金融集團旗下三間銀行第一勸業銀行、富士銀行、日本興業銀行合併成，總部喺東京。
馬來亞銀行

**馬來亞銀行**係馬來西亞最大嘅銀行，由華裔嘅邱德拔喺1960年創立，1965年畀政府接管，再賣畀馬來人經營，總部喺吉隆坡。

## 參考
聯昌國際銀行

**聯昌國際銀行**（，簡稱：**CIMB**，）係馬來西亞第二大嘅一間銀行，喺1924年創立，總部喺吉隆坡。佢亦有經營伊斯蘭銀行業務，係全球資產規模最大嘅伊斯蘭銀行之一。

## 參考
陳詠謙

**陳詠謙**（，），係香港填詞人同歌手，喺九龍華仁書院畢業，喺香港大學音樂系肄業，前組合VEGA成員。

## 演出
### 電影
*2017年：《私人會所》 飾 阿傑

### 節目主持（[[ViuTV]]）
*2016年：《ShowTime我主場》
*2018年：《晚吹 - Daddy Kingdom》
*2022年：《90分鐘狂熱倒數》
*2024年：《晚吹 - 音樂系》

## 出面網頁
李凱賢

**李凱賢**（，），係香港男演員，亦係香港Hip Hop組合廿四味其中一位成員。佢本身係印尼人，11歲成家移民香港。

有訂婚傳聞但証實係流料。

## 演出

### 電視劇（ViuTV）
*2020年：《地產仔》 飾 乞丐
*2022年：《心靈師》 飾 Sean
*2023年：《殺手廢J》 飾 Paul
*2023年：《極度俏郎君》 飾 華Dee
*2023年：《Food Buddies》 飾 Patrick
*2023年：《法與情》 飾 李富貴
*2025年：《三命》飾 槌頭

### 電視節目（[[ViuTV]]）
*2022年：《爆谷一周》第24集嘉賓
*2022年：《娛論潮》第18集嘉賓
*2022年：《拆你個夢》第14集嘉賓
### 電視節目（[[香港開電視]]）
*2022年：《30分鐘大放餸》3月31號、7月14號嘉賓
### 電影
*2010年：《全城熱戀熱辣辣》 飾 壽司學徒
*2010年：《飛砂風中轉》 飾 東涌仔
*2011年：《喜愛夜蒲》 飾 JB
*2012年：《大追捕》 
*2012年：《車手》 飾 Dutchman
*2012年：《寒戰》 飾 醉酒司機
*2012年：《不二神探》 
*2013年：《風暴》 
*2013年：《太極俠》
*2014年：《黃飛鴻之英雄有夢》 飾 老蛇
*2015年：《全力扣殺》 飾 黑社會
*2016年：《寒戰2》 飾 Brian Poon
*2016年：《使徒行者》
*2016年：《此情此刻》 飾 黑社會
*2016年：《兇手還未睡》 飾 保安員
*2017年：《私人會所》 飾 倫爺
*2017年：《常在你左右》 飾  鬼使神差
*2024年：《久別重逢》 飾 經理人Hugo

## 出面網頁
*
八達嶺

**八達嶺**（）係中國北京西北邊一座山，喺延慶區八達嶺鎮（離北京市區有56km遠），高1015米，附近係萬里長城嘅居庸關。屬下嘅長城入口喺216省道嘅K66+840標記位。

佢係中國大陸開放得最早嘅長城，亦係明長城部份保護得最好兼最巴閉一橛。佢嘅關隘喺1504年起好，期間一直攞嚟做防敵用途，直到1953年先至對外向賓客開放。1961年被列入中華人民共和國第一批國家級文物；1982年重列入咗國家級重點風景名勝區；1991年俾聯合國教科文組織頒發咗人類文化遺產證書。喺2002年俾健力士世界紀錄大全列做「世界上接待遊客最多嘅景區」同埋「接待國家級元首最多嘅長城景區」；2007年重列埋入世界新七大奇跡之一同埋中國國家AAAAA級景區。

## 相

## 飛同開放時間
;飛
*全票￥40（旺季）；￥35（淡季）
*半票￥20（旺季）；￥17.5（淡季）：學生（要有學生證，成教嘅唔算數）／年紀≥60（要有老人證）／6＜年紀≤18嘅細路（要有身份證）／享受咗社會保障金啲公民（要有領取證，限中國大陸公民）
*免票：殘疾人（要有殘疾證）／身高≤1.2m嘅細路／年紀≤6嘅細路（要有出世紙）／年紀≥65（要有北京當地嘅老人證）／年紀≥70（要有中國大陸除北京當地外嘅老人證）／退休人員（要有中華人民共和國退休證）／現役軍人（要有軍官證）
;開放時間
*每年4～10月：每日06:30～19:00
*每年11月～第二年3月：每日07:00～18:00
*喺長城頂入面，即使當日營業時間結束兼即將閂門時，啲工作人員唔會趕鴨噉趕旅客走。
## 前後關隘




類:延慶區
類:萬里長城
類:北京旅遊景點
嘉峪關

**嘉峪關**係中國萬里長城嘅其中一個關卡，喺甘肅嘉峪關市西面約莫5公里。佢既係明長城西面嘅主要關卡，又係長城最西邊嘅關卡。

其中，1997年電視劇《西夏王朝》就喺呢個地方拍過。
外灘

**外灘**，又叫**上海外灘**，係中國上海黃浦江沿岸一區，喺大清後期到民國初期係上海嘅中心商業區，有好多西方金融機構嘅辦公大樓，嗰時係成個遠東最主要嘅金融中心，畀人叫做「東方華爾街」。中華人民共和國成立後，外資公司全部撤走，不過嗰度啲西式建築無乜點拆到，只係改做第啲用途，令嗰度嘅建築特色可以留存到今時今日。
長江三角洲

**長江三角洲**，簡稱**長三角**，係中國長江入海時沉澱而成嘅三角洲，面積大約5萬平方公里。

廣義上，長江三角洲包括上海；江蘇嘅南京、無錫、常州、蘇州、南通、鹽城、揚州、鎮江、泰州；浙江嘅杭州、寧波、嘉興、湖州、紹興、金華、舟山、台州；安徽嘅合肥、蕪湖、馬鞍山、銅陵、安慶、滁州、池州、宣城，係中國人口密度最高嘅地區之一，亦係成個中國嘅一個重要經濟、文化中心。

## 相關
*長江口
黃果樹瀑布

**黃果樹瀑布**係中國貴州安順一座瀑布，高77.8米，畀人叫做「中華第一瀑」，「亞洲第一大瀑布」。
湘江

**湘江**（；湘語音標：siɔ̃44 ziɔ̃31），又叫**湘水**（；湘語音標：siɔ̃44 swɛ13），係流喺中國南部嘅大江之一，佢流過湖南省，注入到洞庭湖，係長江右岸嘅主要支流，亦係湖南最大嘅河，流域面積有9萬4721平方公里，全長948公里，一年平均流量722億立方米。湘江係湖南簡稱「湘」嘅來源。

## 河道
喺《水經注》呢啲古文獻中，因爲貫通咗湘江同灕江，而以爲貫通佢哋嘅海洋河係湘、灕二江嘅源頭，所以古人認爲湘江發源自廣西桂林靈川嘅海洋山，以爲流過海洋墟嘅海洋河係佢嘅源流。到咗如今，傳統上認爲湘江發源喺興安白石鄉石柱嘅近峰嶺，2011年湖南省主持水利普查，勘查結果認爲源頭應該係湖南永州藍山嘅大橋河，發源喺紫良嘅野狗嶺，而將傳統上興安嘅水源改叫湘江西源。

從湘江西源出發，條河喺廣西內向東北方向流。透過靈渠運河嘅連結，流入運河嘅水有70%回流返湘江，而有30%嘅水流入灕江。湘江入湖南省嘅地方係湖南永州東安嘅瀑埠頭。湘江全長嘅948公里之中，有670公里左右喺湖南省內，係湖南最大嘅江，亦係長江大支流之一。

自東安開始，條河一路向北，然後匯入各路支流嘅河水：喺永州市境內流入紫水、石期河、瀟水、應水同白水；喺衡陽匯入蒸水同；喺衡山流入洣水；喺株洲嘅淥口匯入淥水；喺湘潭匯入；喺長沙市中心匯入瀏陽河同；喺望城嘅新康同高塘嶺一帶匯入。到岳陽湘陰嘅濠江口時，湘江分成左右兩支水流，一齊注入洞庭湖，透過呢個湖連結長江。

湘江有2157條支流，而喺當中嘅主要支流，屬東岸嘅有瀟水、耒水、洣水、淥水、瀏陽河，屬西岸嘅有祁水、蒸水、涓水、漣水、潙水。

條江通過嘅市區同縣份有：興安縣、全州縣、東安縣、永州市區、祁陽縣、衡南縣、衡陽市區、衡山縣、株洲市區、湘潭市區、長沙市區、望城區（曾經係縣份）、湘陰縣。

## 流域
湘江流域幾廣大，佢位於長江嘅南側、南嶺山脈嘅北面。東面嘅羅霄山脈係佢同贛江（）水系嘅分水界，西面嘅衡山山脈將佢同資水水系劃分開。9萬4721平方公里嘅流域面積裏頭，有8萬5300平方公里屬湖南省，相當於係湖南省面積嘅40%。

## 流域主要都市
湖南中北部嘅湘江流域形成咗都市圈，當中嘅核心城市有：
*衡陽
*株洲
*湘潭
*長沙

## 攷

## 睇埋
*洞庭湖
*長江
*灕水
*沅江
*

類:湖南地理
類:廣西地理
北大

**北大**（）主要係大學嘅略稱，可以係：

## 學校略稱
### 中國
*北京大學，簡稱北大，喺北京

### 臺灣
*國立臺北大學，簡稱北大，喺臺北、新北
*新北市立北大高級中學，新北嘅市立高中

### 日本
*東北大學 (日本)，喺仙臺，又簡稱「東北大」
*北海道大學，喺札幌、函館，佢嘅校內規程記做「海大」
*北陸大學，喺金澤，呢個簡稱限喺石川縣內

## 地名
*北大村，多處
*北大鎮，中國海南萬寧嘅鎮
*北大路，多條
*北大路站，日本京都北區嘅地鐵站
*日本北九州同大分嘅合稱
北大村

**北大村**（）係中國村名，可以係：
*海南萬寧嘅村，請睇《北大鎮》
*:村名跟咗上頭嘅鎮名。鎮名係話呢度位於萬寧嘅西北面，地處山區，兼且地方大，即係「北邊嘅大山區」噉解。
*:民國時佢叫**新富鄉**（），1942年日軍登陸萬洲，當時呢度嘅加槽村係共產遊擊隊嘅據點，1943年當地嘅國共兩黨合作，以尖嶺河、石殿嶺做界，南面係國民黨地盤，北面係共產黨地頭。
*吉林省吉林市蛟河嘅村，請睇《拉法街道》
*:清光緒元年（1875年）開始有人住，當時呢度墾荒嘅人好多，所以啲人嗌佢做**大屯**（）；因爲佢喺蛟河城嘅北面，所以1945年開村時加多「北」字叫北大。
*:呢度有豐富嘅文物遺址。有北山遺址、北山墓群、東北山遺址、東北山墓葬，佢哋都屬西團山文化，出土咗陶器、石斧、石鑿、石製網墜、陶鼎隻腳同對耳、陶片、石棺、陶製紡轆。其中北山、東北山遺址喺1985年全國第二次文物普查時發現，北山墓群、東北山墓葬喺2009年第三次文物普查發現。
*:1933年呢度屬滿洲國新站保嘅老院甲，1946年屬拉法區，設北大村，1954年屬拉法鄉，1959年屬拉法公社，改做管理區，1962年改成大隊，1983年設村委會。
*雲南昆明石林嘅村，請睇《石林街道》
*河北張家口赤城嘅村，請睇《赤城鎮》
*:中共佔領後，以縣城嘅鼓樓做中間心，劃分咗四個大村，而佢喺城北，所以叫北大。

## 出面網頁
*中國國家地名信息庫
軍區

**軍區**係一國分成唔同嘅區，由軍隊唔同部隊負責駐守。譬如中華人民共和國就將全國分做七個軍區。
洛東江

**洛東江**係南韓至長嘅河，由太白山脈流到日本海，流經大邱同釜山兩個大城，全長510公里。
釜山海峽

**釜山海峽**係指朝鮮海峽西面嘅水道，喺對馬島同朝鮮半島之間，連住日本海同東海。
## 睇埋
*對馬海峽
高野山

**高野山**（；）係日本和歌山縣一座山，亦係日本佛教真言宗聖地金剛峯寺嘅所在地。
## 睇埋
*高野山大學

類:佛教名山
邦加海峽

**邦加海峽**係印尼嘅海峽，喺蘇門答臘同邦加島之間嘅爪哇海，兩邊分別係南蘇門答臘同邦加-勿里洞。
瓜馬拉馬火山

**瓜馬拉馬火山**係印尼一座火山，喺摩鹿加群島嘅德那第島，海拔1,715米高，1775年嘅爆發曾經令到1,300人死。

類:印尼火山
周祖謨

**周祖謨**（謨讀無，；），字**燕孫**（），係中國嘅語言學者。

佢唔用近代嘅語言學理論，而係立足中國嘅音韻學、訓詁學傳統，喺呢個範圍內搞嘅研究質量好高。

## 生平
周祖謨原籍浙江杭州，但喺北京出世大。

1932年入學北京大學，1936年畢業。畢業論文係《篆隸萬象名義中之原本玉篇音系》（《問學集》收錄），同同時期河野六郎嘅畢業論文一樣攞同樣嘅題材。畢業後佢就職喺南京嘅中央研究院歷史語言研究所，1937年返北平（北京）見屋企人，咁啱抗日戰爭爆發，因爲噉滯留喺北平，於是去輔仁大學教書。

戰後嘅1947年就任爲北京大學中文系嘅副教授（1950年做教授）。中華人民共和國成立後亦繼續喺北京大學教書。

## 主要著作
《漢魏晉南北朝韻部演變研究》（同羅常培共著，科學出版社，1958年）根據押韻資料研究漢代到南北朝嘅音韻變化，原本預定全四冊，但只出版咗第一分冊（漢代部分）。

《廣韻校本》同《廣韻校勘記》（商務印書館，1938年）係以澤存堂本嘅《廣韻》爲元本，訂正咗錯誤而成嘅著作，而家市面賣嘅《廣韻》通常係基於呢個版本。

《唐五代韻書集存》（兩冊，中華書局，1984年），呢部著作收集咗從敦煌等地發現嘅30種切韻系韻書，解說咗後影印出版，呢部著作雖然集大成，但印刷質量非常之差。

《方言校䇳》（巴黎大學北京漢學研究所，1951年，之後科學出版社，1956年）係傳統嘅《方言》研究嘅集大成，佢收集諸多版本，做咗校勘，係部重要著作。呢類著作仲有《爾雅校䇳》（1984年）、《釋名校䇳》（《文史》47期，1998年）、《洛陽伽藍記校釋》（1956年）。

周祖謨嘅主要論文當中有15篇出版爲《漢語音韻論文集》（商務印書館，1957年），之後有含埋呢啲文章嘅《問學集》（兩冊，中華書局，1966年）。《問學集》收埋有關《切韻》成立嘅基本論文，有名嘅如《切韻的性質和它的音系基礎》。

仲有以下論文集。
*《周祖謨語言文史論集》（浙江古籍出版社，1988年）
*《周祖謨學術論著自選集》（北京師範學院出版社，1993年）
*《周祖謨語言學論文集》（商務印書館，2001年）
*《周祖謨文字音韻訓詁講義》（天津古籍出版社，2004年）
*《周祖謨文選》（北京大學出版社，2010年）

## 註

## 參攷文獻
*

類:中國語言學家
類:北京人
祖謨
李希

**李希**（1956年10月）係中國大陸嘅政治人物，甘肅隴南兩當人，1983年4月加入中國共產黨，西北師範大學中文系畢業，工商管理碩士。李希係中共第十七、十八屆候補中央委員，十九、二十屆中央委員，中央政治局委員，二十屆中央政治局常委，中共第二十屆中央紀律檢查委員會委員、常委、書記。
## 生平
李希已婚，並有數個兒子，其中一個是私生子。

### 甘肅省
李希喺1956年10月出世喺兩當縣雲屏鄉，1975年7月，佢喺家鄉雲屏公社擔任幹部，開始步入政壇，並喺1976年調去兩當縣文教局工作。文化大革命結束後，李希喺1978年3月考入西北師範大學中文系，1982年1月喺校加入中共，同年從學校畢業。

大學畢業後，李希進入中共甘肅省委直屬機關工作，曾歷任省委宣傳部秘書處幹事、省委辦公廳書記辦公室副處級秘書、省委組織部副處長、處長；後又於1995年至1997年擔任中共蘭州市西固區區委書記、蘭州市委常委、組織部長、市委副書記、中共張掖地委書記、市委書記。 2004年，李希重返中共甘肅省委機關，出任省委秘書長。

### 陝西省
2004年12月，調往陝西，任省委常委、兼省委秘書長；2006年5月起，兼任延安市委書記；喺次年秋召開嘅中共十七大當選候補中央委員。

根據《北京青年報》嘅公開報導提供嘅資訊，2006年，當時延安市委書記嘅李希同延安下屬各縣嘅縣委書記、縣長等曾經組團去上海市考察。 2007年，習近平任上海市委書記，上海警備區黨委第一書記。之後，習近平曾經插過隊嘅延安市延川縣梁家河村嘅村民2007年、2008年、2011年、2014年四次寫信畀習近平，每一次都可以寄到習近平手裏。習近平亦每次都會畀梁家河村回信，表達對梁家河村深厚感情。澎湃新聞援引陝西日報報道，2008年7月29日受當時省委書記趙樂際等委託，李希曾經到梁家河畀村民傳達習近平嘅覆信。

### 上海市
2011年5月，李希調任中共上海市委常委、組織部部長。 2013年4月，升任上海市委副書記，成為當時市委書記韓正嘅副手。 5月到2014年7月期間李希喺中組部安排兼任中國浦東幹部學院第一副院長，兼任期間趙樂際任學院院長。

### 遼寧省
2014年4月，調任中共遼寧省委副書記，遼寧省人民政府副省長、代省長。 2014年5月30日，遼寧省第十二屆人大常委會第十次會議補選第十二屆全國人民代表大會代表。 2014年10月17日，遼寧省第十二屆人民代表大會第三次會議，當選遼寧省省長。 2015年5月，中央宣布，李希接任中共遼寧省委書記。 

### 廣東省
2017年10月25日，61歲嘅李希喺中共十九屆一中全會當選中共中央政治局委員，晉升副國級，成為黨同國家領導人。10月28日，接替胡春華出任中共廣東省委書記。 2018年2月24日，當選為第十三屆全國人大代表。

### 中紀委
2022年10月23日，66歲嘅李希喺中共二十屆一中全會當選中共中央政治局常委（排名第七），晉升正國級，接替趙樂際當選為中國共產黨中央紀律檢查委員會書記，系黨內分管紀檢事務。28日，唔再兼任廣東省委書記，由中共中央宣傳部部長黃坤明接任。

## 參考資料

## 出面網頁
*李希简历 中國經濟網 2014-05-03
常家

**常家**（）可以係：
*常氏，漢姓
*常家村，多處
*常家鎮，多處
*常家莊園，山西晉中嘅晉商大院
*常家站，山西曲沃嘅火車站
*常家河鎮，甘肅定西通渭嘅鎮
*常家溝水庫，陝西榆林神木嘅水庫
維科揚斯克山脈

**維科揚斯克山脈**，係俄羅斯嘅一條山脈，主要穿過西伯利亞東部嘅薩哈，長約莫1000公里。
西高止山脈

**西高止山脈**，係印度嘅一條山脈，主要穿過印度半島西南部嘅馬哈拉施特拉邦、卡納塔克邦同基拉拉邦，長約莫1600公里。
常家村

**常家村**（）係中國村名，可以係：
*廣西桂林恭城嘅村，請睇《栗木鎮》
*:村名係話村民多數姓常。條村喺1937年遷建，開村人叫常茂人。
*:1950年設常家鄉，1958年改成大隊，1984年改成村委會，1987年改成村公所，1995年恢復做村委。
*吉林省吉林市蛟河嘅村，請睇《拉法街道》
*:清光緒年間嘅1875年有常姓人氏來墾荒，當時佢喺處搭咗間窩棚來耕田住，所以開初地名叫**常家窩棚**（），喺1909年開村。
*:呢度有文物出土。分別係常家村北山墓群、常家村北山遺址，佢哋都屬西團山文化，出土咗石棺、石斧、陶片、石鋤、石刀、殘石網墜，其中遺址喺1985年全國第二次文物普查發現，墓群喺2009年全國第三次文物普查發現。
*:滿洲國歸新站保管，1945年屬拉法區，1954年撤區，屬拉法鄉，1959年屬拉法公社嘅北大管理區，1962年屬北大大隊，1970年分出做建設大隊（），1981年改名做常家大隊，1983年改成村委會。
*山東
**淄博高青嘅村，請睇《常家鎮》
**:明洪武年間，呢處有間師姑庵，有常氏人家喺庵附近安家，所以叫**常家庵**（），「常家」係簡稱。
**德州慶雲嘅村，請睇《常家鎮》
**:明永樂二年（1404年）有洪洞大槐樹移民，山西安平縣大寨村嘅常氏搬來呢度開村，叫**常家莊**（），「常家」係簡稱。
**濟南章丘嘅村，請睇《黃河鎮》
**:得名自明朝時呢度多數居民姓常。
*陝西
**咸陽長武嘅村，請睇《巨家鎮》
**:村名係話常氏係村中大姓。
**渭南蒲城嘅村，請睇《荊姚鎮》
**:村名係話村民多數姓常。
*山西
**臨汾曲沃嘅村，請睇《高顯鎮》
**:古時候叫**南白集**（），傳說古時秦國嘅白起將軍就喺呢度集結軍隊，佢同北白集、西白集、段家、靳家合埋叫五白集。條村原本嘅大姓有常氏同段氏，清乾隆年間，因爲人丁滋長，就拆成兩條村，用各自嘅大姓安名。
**長治平順嘅村，請睇《北社鄉》
**:明末清初開村，最早住落嘅係程氏家族，所以開初叫**程家莊**（）；而常氏家族係外來嘅，但日後常家實力強咗，於是地名改叫常家。

## 出面網頁
*中國國家地名信息庫
南阿爾卑斯山脈

**南阿爾卑斯山脈**，係紐西蘭嘅一條山脈，主要穿過南島嘅西部，長約莫500公里。
內興安嶺

**內興安嶺**，係外滿洲嘅一條山脈，主要穿過俄羅斯哈巴羅夫斯克邊疆區同濱海邊疆區，長約莫1200公里。
## 睇埋
*外興安嶺
喀喇崑崙山脈

**喀喇崑崙山脈**，係中亞嘅一條山脈，主要穿過巴基斯坦、印度同中華人民共和國，亦穿過少少塔吉克、阿富汗，長約莫500公里。喀喇崑崙山脈最高峰係喬戈里峰，高8611米。
阿爾泰山脈

**阿爾泰山脈**係中亞嘅一條山脈，主要穿過中國新疆同蒙古，亦穿過少少俄羅斯同哈薩克，長約莫300公里。

類:中亞
厄爾布爾士山脈

**厄爾布爾士山脈**係伊朗一條山脈，主要穿過伊朗北部嘅裏海南岸，最高點係德馬峰，高5,610米。
本廷山脈

**本廷山脈**係土耳其嘅一條山脈，主要穿過土耳其北部嘅黑海南岸，長約莫1,000公里。
馬爾山脈

**馬爾山脈**，係巴西嘅一條山脈，主要穿過巴西東南部嘅聖埃斯皮里圖州到聖卡塔蓮娜州，長約莫1500公里。
保羅·塗菲耶

**保羅·古洛德·馬里·塗菲耶**（；）係效力維希法國嘅政治人物，喺第二次世界大戰期間為維希法國同納粹德國搜集情報，並且親自帶領「法蘭西民兵團」參與對猶太人同法國抵抗運動成員嘅屠殺。戰後，塗菲耶為徂逃避審判而向天主教會右派尋求庇護，直到1989年先至被法國國家憲兵逮捕歸案。1994年，塗菲耶被法國特別法庭裁定危害人類罪罪名成立，判處終身監禁，1996年病死喺巴黎郊外嘅傅理恩監獄。

## 參考


類:危害人類罪罪名成立者
第7屆斯洛文尼亞總統選舉

**第7屆斯洛文尼亞總統選舉**響2017年10月22號同11月12號舉行。

## 背景
斯洛文尼亞總統雖然冇行政實權，但係有任命總理權力，響國家重大議題到可以發揮一定影響力。

## 結果
### 第一輪選舉
帕霍爾攞到四成七選票領先進入次輪投票。

### 第二輪選舉
斯洛文尼亞總統選舉次輪投票結束，響數咗九成選票入面，競逐連任嘅總統帕霍爾以五成三嘅票數領先。

## 後續
另一位候選人，前喜劇演員、卡姆尼克市長沙雷茨，得票只有四成六。佢已經認輸，重祝賀帕霍爾連任。

## 分析
帕霍爾同沙雷茨都畀睇做中間派，但係對當地最大銀行私有化同組成反貪部門兩項議題出現分歧。  

## 攷

07
類:2017年選舉
孤王

**孤王**（；；），係中國大陸嘅電玩玩家同主播，河南許昌人，祖籍河南鄭州。佢2016年中開始玩王者榮耀呢款網遊，後嚟喺2017年5月31號喺觸手TV以「孤王」嘅網名身份做網遊主播，期間佢喺中國大陸服嘅王者榮耀遊戲入面，成日鬥究竟係劉禪定張飛隻角色最勁抽。亦講到「邊個話（王者榮耀）嘅輔助冇將來」嘅問題。同年7月將直播時間改成從00:00～09:00連續四個月，令玩家一度㷫餐勁。

由於佢長期日夜顛倒打網遊打通宵，喺2017年11月2號喺河南許昌嘅住所死咗，終年20歲。

孤王死咗之後嘅第二日，佢屬下嘅觸手直播平臺亦將成個主播機搞整改工作，專門針對直播時間太長兼超負荷運轉嘅主播，若果嚴重超負荷運轉嘅主播，要強制收台處理。佢嘅死訊喺事發5日後公佈出街，引發大量遊戲玩家同遊戲圈好多同學嘅歎息，亦反映咗遊戲主播職業有好多艱難同尷尬。

## 註同攷
;註

;攷

## 出面網頁
* 主播網頁

類:河南人
類:中國電玩家
類:猝死者
澳門3A號巴士

**澳門3A巴士**係一條由澳門公共汽車有限公司做緊，由司打口來回關閘廣場嘅循環巴士線。

## 背景
1983年，當時由澳門新福利公共汽車有限公司前身澳門福利公共汽車股份有限公司成立，路線由內港碼頭來回外港碼頭，係澳門第一條提供全部冷氣巴士服務嘅巴士線（當時叫做冷氣豪華巴士線），由四架啱啱投入服務嘅「五十鈴」JCR460ZZ型單層巴士嚟行。

2001年4月23號，因應東北區發展，延伸服務到黑沙環同關閘總站。

2009年4月26號，交通事務局實施第二階段巴士路線調整，呢條線延伸到新口岸新填海區（皇朝區），重取消咗祐漢區一啲路程。

2010年1月25號，為咗配合澳門科學館開幕，延長到澳門科學館，重停埋「澳門科學館」站。

2010年8月21號，交通事務局檢討實施咗三個月嘅新馬路公交專道之後，為咗避免所有巴士集中嗮永亨銀行出面嘅巴士站上落客搞到，阻住巴士埋站同出站，同埋希望增加新馬路西段嘅人流，改善做生意嘅環境，所以取消停永亨銀行門口出面嘅巴士站，改停設響金碧文娛中心出面嘅新巴士站。

2011年8月1號，新巴士營運模式正式實行，呢條線判咗畀維澳蓮運嚟做。

2011年8月2號，因應呢條線客量極大，加埋新公司司機唔夠，令維澳蓮運出唔夠車，由政府協調新福利臨時派支援車幫手。

2011年8月28號，新福利唔再支援呢條線。

2013年10月2號，維澳蓮運申請破產，呢條線由交通事務局暫時接管九個月。

2014年7月1號，呢條線由澳門新時代公共汽車股份有限公司接手嚟做。

2016年5月28號，因應呢條線逐啲逐啲轉用長啲嘅車，但係啲長車停咗「孫逸仙大馬路/漁人碼頭」站之好難轉返出嚟，所以就唔停「孫逸仙大馬路/漁人碼頭」站。

2016年11月5號，因為重整祐漢區巴士站分佈同路線行程，所以取消停「看台街/中銀」站。

2016年11月18號，因應路面實際情況同客流，安排部分班次，以跳站形式嚟行，如果關閘周邊馬路塞車嚴重嗰時，由關閘總站開出之後改行其他唔塞馬路，跳到「東北大馬路/廣華」站之後續返原線嚟行，維持返之後嘅班次穩定。

2017年2月13號，響每日朝早七點到朝早十點半加開七班車。

2017年8月23號，颱風天鴿襲澳，關閘地下巴士總站受到嚴重風暴潮破壞，呢條線曾經短暫停駛。後改為循環線行走，循環點為關閘廣場。

2017年12月15號，為加強行車安全及擴大服務範圍，取消停靠「馬場東大馬路」巴士站，新增停靠「勞動節街/中葡職業技術學校」同埋「黑沙環中街/黑沙環衛生中心」站。

2017年12月20號，新增停靠「勵庭海景酒店」站。

2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。

2018年6月30號，因新馬路排水系統工程影響，呢條線暫唔停靠「火船頭街」、「新馬路/大豐」、「殷皇子馬路」站，臨時停靠「河邊新街/街市」、「河邊新街/下環」、「媽閣廟站」、「南灣大馬路/時代」站。

2018年8月1號，呢條線改由澳門公共汽車有限公司經營，成為自開線以來第5間經營本路線嘅公司。

2018年8月17號起，新馬路恢復雙向行車，呢條線恢復原線行駛。

2019年4月6號，受內港北雨水泵站箱涵渠建造工程影響，呢條線往司打口方向臨時唔停靠「金碧文娛中心」站。

2019年8月31號起，因內港北雨水泵站箱涵渠建造工程完工，呢條線開始恢復原線停靠。

2020年1月20號起，因配合內港客運碼頭重啟同埋周邊配套優化，原「火船頭街」嘅臨時站改名為「內港客運碼頭」站，而「火船頭街」站就永久取消

2020年4月18號，亞馬喇前地整治土建工程完工，呢條線（往關閘）唔停「亞馬喇前地」站。

2020年5月20號，呢條線（往關閘）恢復停靠「亞馬喇前地」站。

## 用車
### 福利時期
五十鈴JCR460ZZ

### 新福利時期
;新福利成立初期
* 三菱Rosa（小巴）
;1997年
* 平治O814（中巴）
* 三菱Rosa（小巴）
;2006年
* 蘇州金龍10米中巴
* 蘇州金龍9.3米中巴（支援）
;2011年（支援時期）
*丹尼士飛鏢SLF

### 維澳蓮運時期
宇通ZK6902HG 

### 新時代時期
;2016年頭之前
宇通ZK6902HG

;2016年11月14號之前
*宇通ZK6118HGE 

;2016年11月14號之後
* 宇通ZK6118HGE
* 宇通ZK6115HG1

### 澳巴時期
2018年8月21日前：
* 宇通ZK6118HGE
* 宇通ZK6115HG1
* 宇通ZK6105HG

2018年8月21日後：
* 五洲龍FDG6101CNG

## 走線
### 車費
*全程車費：澳門幣六蚊。
*用澳門通全民卡，只係扣三蚊，其餘由政府畀。
*用澳門通學生卡，只係扣一蚊半，其餘由政府畀。
*用澳門通長者卡免費，其餘由政府畀。
*用澳門通殘疾卡免費，其餘由政府畀。
*澳門通IC卡月票適用。

### 服務

### 停站

## 客量
成立初期呢條線以**冷氣豪華巴士線**定嘅收費比普通線貴，加埋呢條線基本同10號重疊，令到客流偏低。後來兩條線因為熱狗巴士全部退役之後，價錢完全一樣，但係班次對比10號都係好疏，客流都係冇咩起色，之後重派埋三菱Rosa小巴嚟行。

但係經過多次調整同延長，令到呢條線響新口岸一帶來回黑沙環同關閘有獨市位，加埋賭權開放同人口增加，客流開始上升。雖然呢條線響新馬路有10號、10B同黑沙環有18號嚟爭同埋班次夠密做優勢，但係呢條線嘅作用除咗疏導3號主線巨大客流之外，重有新口岸一帶來回黑沙環同關閘嘅獨市位。有遊客會利用呢條線更快噉去到金沙等地方，就算其他都影響唔到客量，繁忙時間都可以班班爆棚，變成澳門嘅主要巴士線，用車逐步使用九到十米中巴嚟行，提高載客量。另外，響港澳碼頭到葡京之間同12號有一啲路段重疊，但係12號要去水坑尾先到黑沙環，而呢條線經友誼馬路之後直達黑沙環，加埋12號根本唔去黑沙環新填海區，只係到祐漢，所以威脅唔到呢條線客量。

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*澳門公共汽車股份有限公司官方網站
日心說

**日心說**，又叫**地動說**，係認為太陽係宇宙中心、地球繞住太陽轉嘅學說，同地心說相對。呢個學說由1543年哥白尼發佈嘅《天體運行論》本書提出，顛覆嗰時世人嘅觀念，最終被證明係啱嘅。

## 歷史
，連1609年伽利略發明咗望遠鏡都唔例外。然而，事實上，日心說當時本身亦有唔少缺陷，哥白尼難以反駁唔少對於日心說嘅批駁意見，《天體運行論》問世後嘅大約三、四十年期間，天主教官方冇對此作出強烈嘅反應，反而係新教有唔少代表人物對哥白尼口誅筆伐，直到後嚟自由思想家布魯諾提出咗一系列與天主教教義相違悖嘅講法，導致天主教官方下令處死佢，而佢本身又支持日心說，導致支持日心說嘅勢力發展連帶受到壓制，所以與其話佢支持日心說係佢被處死係原因，倒不如話支持日心說嘅勢力因佢而被打壓。响哥白尼在世時期，日心說缺乏實際證據，令日心說比地心說受到更少支持，同宗教方面打壓一事冇乜關係，而日心說本身亦都源自哥白尼自己喺宗教方面上嘅睇法，而唔係基於科學實證。

1650年代開普勒將圓形軌道改成橢圓軌道之後，逐漸有好多人支持日心說而拋棄地心說。期間當局亦試過將日心說支持者嘅伽利略收監，連好多伽利略出版啲書都一度列為禁止出版物，直到1853年先至完全解禁。

## 理論體系
日心論認為，太陽係宇宙嘅中心，冚唪唥行星圍住太陽轉。後嚟嘅日心論者亦認為，地球雖然係粒行星，但佢既似陀螺噉有自轉，又似其它星體噉圍住太陽轉。

## 參考資料
地心說

**地心說**，又叫**天動說**，係認為地球係宇宙中心、其他嘅日月星辰都係環繞住地球轉嘅天文學學說，同日心說相對。

公元2世紀，羅馬屬埃及嘅天文學家托勒密將地心說嘅模型完善咁發展。為咗解釋某啲行星嘅逆行現象（即係某啲時候，喺地球度睇部分星體嘅運動軌跡，有啲時候呢啲星體會反方向咁行走），托勒密提出咗本輪嘅理論，即係呢啲星體除咗繞住地軌道外，仲會沿住一啲小軌道運轉。

托勒密嘅理論可以初步咁解釋喺地球上面所睇到嘅現象，並喺歐洲被普遍接受，直到16世紀。喺文藝復興時代，隨住科學技術嘅進步，一啲支持日心說嘅證據逐漸出現，仲有啲證據無辦法以地心說嚟解釋。因為咁，地心說逐漸咁佔下風，畀哥白尼、伽利略、開普勒等支持嘅日心說取代。喺現代世界，支持地心說嘅人已經所淨無幾。

## 概要
地心說喺公元2世紀時畀人體系化，係同日心說相異嘅學說。

喺古希臘，阿里士多德同托勒密提出咗位於宇宙中心嘅地球畀全天體公轉嘅想法，提出地球係宇宙中心自轉嘅諗法、太陽唔係宇宙嘅中心，提出喺度自轉公轉嘅想法、位於宇宙中心嘅太陽圍繞住地球公轉嘅諗法。

地心說，喺宇宙中心有地球，包含太陽全部嘅天體大約1日圍繞地球公轉。但係，太陽同行星嘅速度唔同，考慮根據呢樣嘢，喺唔同時期睇得到嘅行星都唔同。有個叫天球，軟綿綿嘅球，呢個包括地球同太陽、行星嘅全部天體。之後考慮恆星應該係天球沾咗嘅天球開嘅細小嘅窿，除咗天球以外洩漏出嚟嘅光都能夠睇得到。所有變化只有喺地球同月球之間發生、聲稱比呢個遠嘅天體，永遠喺度變化緊，只係重複定期嘅運動唔會來臨。

地心說不單止係天文學上嘅計算方法。當時嘅哲學思想亦都加入咗。因為神喺宇宙中心安置咗地球呢個畀人類住嘅特別天體。地球係宇宙中心嘅同時，亦係全部天體嘅主人。全部嘅天體都係屬於地球嘅，以跟住主人嘅形式運動。喺中世紀歐洲將當時亞里斯多德哲學作為嗰種體系嘅骨架，並汲取咗中世紀基督教神學上公認嘅嘢，地心說畀人睇做正式嘅宇宙觀。喺14世紀但丁發表嘅敘事詩神曲天堂篇，內容話月、太陽、木星等等嘅各行星同心圓狀包圍地球嘅周遭。

## 歷史
### 尤得塞斯嘅同心球
喺公元前4世紀，古希臘嘅數學家尤得塞斯諗到一個以地球為中心，各個星體以多層同心球嘅方式環繞地球的宇宙體系。鑲嵌咗所有恆星嘅恆星同心球喺最外層，以北天極為中心，用大約一日嘅時間從東邊到西邊轉動（日周運動）。而屬於太陽嘅太陽同心球就以同恆星同心球相反嘅方向（從西邊往東邊），用大約一年嘅時間轉動（年周運動）。因為太陽同心球嘅自轉軸同恆星同心球嘅自轉軸並唔重疊，所以喺一年嘅時間內，太陽升到中天嘅高度唔同，亦都解釋咗一年四季嘅來源。喺太陽同恆星之間嘅，就係各個行星嘅同心球。從地球上面睇，行星睇起嚟好似喺星座之間移動，時快時慢，而且間中仲會出現逆行嘅現象。為咗解釋逆行，一個行星被配以多個唔同轉動方向同速度嘅同心球。因為呢啲同心球都以地球作為共同嘅中心，所以地球同各個行星之間嘅距離保持不變。尤得塞斯嘅同心球學說後來畀阿里士多德編入咗佢嘅宇宙觀入面。

### 阿波羅尼奧斯的本輪
公元前3世紀左右嘅阿波羅尼奧斯或之前2世紀左右嘅喜帕恰斯，都諗到行星只係以圓周運動環繞地球運行，並唔足以完全解釋行星多樣化嘅運動。所以佢哋都諗到係一個想像出嚟嘅小圓（而唔係行星本身）喺環繞地球作圓周運動，而行星就喺呢個小圓上面運動。呢個小圓被叫做本輪，而本輪環繞地球運動嘅軌跡就叫做均輪。成個概念就好似遊樂場嘅機動遊戲「咖啡杯」咁：從整個遊戲設施嘅中心咁睇，每個咖啡杯耳嘅運動都混合咗兩種以上嘅圓周運動；多種圓周運動混合起嚟，就產生咗杯耳行進嘅速度同方向睇起嚟經常變化嘅現象，特別係杯耳接近機械中心嗰時嘅變化就更為明顯。行星運動中嘅「留」同「逆行」就可以用呢個模型嚟粗略咁解釋。

如果現實上行星環繞太陽運動（呢個概念受而家絕大部份人認同）嘅軌道係完美嘅圓形，地心說就應該只需要用一個本輪同一個均輪，就可以完全解釋喺地球上睇到嘅行星運動。不過實際上行星嘅運動規律比呢個更複雜，如果要用地心說正確咁記述所有行星嘅運動，就需要更複雜嘅體系。後來，天文觀測嘅準確度愈嚟愈高，地心說所構成嘅體系慢慢咁配合唔到實際嘅觀測，為咗令地心說體系符合到觀測嘅數據，所以天文學家將本輪一個一個咁加到既有嘅體系上；甚至到後期，各個天文學家都唔知每個行星應該有幾多個本輪。最後因為極度唔方便，引發出哥白尼提出嘅日心說——一個後來發展到基於牛頓嘅萬有引力嘅法則而運行嘅宇宙模型。

### 托勒密系統

構成托勒密宇宙體系嘅係以下四個假定：

# 天係球形嘅，而且係好似球咁樣轉動；
# 地亦係球形嘅；
# 地係位於天嘅中央；
# 地球靜止唔參與轉動。
水汽

**水汽**，又寫做**水「氣」**，係水嘅氣態，由水嘅蒸發引起。如果由水沸騰而產生嘅水汽，就會叫做蒸汽。

喺大自然入面，睇得到嘅水汽好多時都用雲或者霧嘅形式去顯現。
時空

**時空**（）係一種基本物理概念，又可以叫做時空連續性、或者叫時空連續體（），係一個數學模型，佢指三維空間加埋一維時間嘅組合，而時空嘅總和，就係一個四維時空嘅宇宙。
## 睇埋
*相對論
夏伯茨·束古爾斯

**夏伯茨·束古爾斯**（拉脫維亞文：**Herberts Cukurs**；）係一名拉脫維亞飛行員，拉脫維亞納粹組織「阿拉斯突擊隊」領導人物，喺納粹德國佔領拉脫維亞期間親自組織同參與對拉脫維亞猶太人嘅屠殺。二戰結束之後，束古爾斯經法國逃亡到巴西聖保羅。1965年，束古爾斯被以色列特工誘騙到烏拉圭首都蒙特維迪奧郊外殺死。

## 參考


## 出面網頁

類:拉脫維亞人‏‎
朱婉禎

**朱婉禎**（，），又叫**朱婉瀅**，綽號**貞子**，係香港演員，臺灣出世，大約喺2014年出道，主要都係用特約演員身份參演無綫電視劇集。

2017年11月，朱婉禎因為佢嘅男朋友被發現同前無綫主播陳嘉倩拍拖而開始出名，2018年1月更被雜誌踢爆原來佢被陳嘉倩搶男朋友，被指陳嘉倩明知有朱婉禎存在甘願做第三者。

## 演出
### 電視劇（無綫電視）
*2016年：《廉政行動2016》
*2016年：《一屋老友記》
*2016年：《火線下的江湖大佬》
*2016年：《律政強人》
*2016年：《幕後玩家》
*2016年：《愛·回家之八時入席》
*2017年：《親親我好媽》飾演 Bella
*2017年：《與諜同謀》
*2017年：《乘勝狙擊》
*2017年：《迷》
*2017年：《心理追兇》
*2017年：《不懂撒嬌的女人》
*2017年：《愛·回家之開心速遞》 飾演 不良少女（第67集）、美容師（第99集）、按摩師（第149集）、Lulu梁咖詠（第300集）、售貨員（第430集）、女朋友（第571集）
*2017年：《老表，畢業喇！》飾演 記者
*2017年：《降魔的》
*2017年：《超時空男臣》飾演 學生妹
*2017年：《燦爛的外母》飾演 cafe老闆
*2017年：《果欄我江湖大佬》飾演 Elaine
*2018年：《翻生武林》
*2018年：《三個女人一個因》
*2018年：《逆緣》
*2018年：《棟仁的時光》
*2018年：《宮心計2·深宮計》 飾演 女醫工
*2018年：《特技人》飾演 護士
*2018年：《好日子》飾演 會計師樓職員
*2018年：《兄弟》
*2019年：《大帥哥》飾演 丫鬟
*2019年：《是咁的法官閣下》
*2019年：《跳躍生命線》
*2019年：《白色強人》 飾演 新聞主播
*未播：《梁材遠新劇》 飾演 新聞主播
*未播：《抱佣情人》
*未播：《降魔的2.0》 飾演 節目主持人

### 電視劇（香港電視網絡）
*2014年：《選戰》
*2015年：《導火新聞線》
*2015年：《第二人生》
*2015年：《三面形醫》
*2015年：《開腦儆探》

### 電視節目（無綫電視）
*2014年：《低俗講波團》World Cup Girls

### 電視節目
* 2017年：《喜樂無窮-賽班島》喜女郎

### 電影
*2014年：《救火英雄》飾演 職員
*2017年：《拆彈專家》飾演 CID
*2018年：《藍天白雲》飾演 朱麗明

### 廣告
* 2017年：《皇冠濕紙巾》
* 2017年：《位元堂破壁靈芝胞子》
* 2018年：《Math Concepts》

## 參考

## 出面網頁
*
*
糯米粉

**糯米粉**係用糯米整嘅粉末，一般做法係將糯米浸一晚，用水磨磨成漿狀，再用個袋裝起吊一晚，等水滴乾，再將張濕嘅糯米粉團打碎曬乾後就整好。

糯米粉通常用嚟整湯圓、年糕。
荀況

**荀況**（），尊名**荀子**，生於趙國，戰國時推行儒家要人。佢嘅主張寫喺荀子一書。戰國時列國爭鬥激列，同春秋孔丘時大有唔同。佢主張達致仁義天下，要經過禮嘅約束。後人抽出性惡一篇，同性善對比。佢與同為戰國時孟軻，雖然大家都係儒家，兩者主張打對臺。

## 出面網頁
松野莉奈

**松野莉奈**（；）係日本歌手，2006年用童星身份出道，2010年開始做女子組合私立惠比壽中學成員。2017年2月8號，佢因為心律不正死喺屋企，終年18歲。
私立惠比壽中學

（）係日本嘅女子音樂組合，由星塵傳播喺2009年創立，開頭有5個成員，之後有人走有人嚟，而家有7個成員。
心律不正

**心律不正**係心跳規律出現唔正常嘅情況，譬如跳得太快或者太慢，嚴重嘅可以引致中風、心臟衰竭，甚至猝死。
澳門3X巴士

**澳門3X巴士**，係一條由澳巴做緊，由關閘來回亞馬喇前地嘅快速巴士線。

## 背景
2009年4月27號，交通事務局實施第二階段巴士路線調整而開呢條線，畀咗新福利做，服務時間係禮拜一到六朝早七點半到朝早九點，十八到廿二分一班，禮拜日同公眾假期停駛。

2011年8月1號，新巴士營運模式正式實行，呢條線判咗畀維澳蓮運做，總站亦搬到提督馬路／雅廉訪站，調整服務時間到禮拜一到六朝早七點到朝早九點，四分鐘一班車。

2011年11月7號，再將總站延長到「關閘馬路」巴士站，重加停「三角花園」巴士站。

2012年8月4號，因為巴士站合併，唔再停「水上街市／中銀」巴士站。

2013年10月1號晚黑十一點，維澳蓮運發出公開聲明，宣佈已經正式申請破產。

2013年10月2號，交通事務局局長汪雲宣佈，接管維澳蓮運維持營運，為期六個月。

2013年12月4號，維澳蓮運被法院宣佈破產，進入清盤程序。

2014年7月1號，呢條線由新時代接手嚟做。

2015年2月14號，再將總站延長到「關閘總站」巴士站，改做每日營運重加埋晏晝繁忙時間嘅服務，同時由單程線改成循環線。

2016年1月22號，調整服務時間做朝早七點到朝早九點、晏晝五點到晚黑十一點，四至十分鐘一班車。

2016年4月23號，調整服務時間做朝早七點到晚黑十一點，四到十分鐘一班車，響「十六浦」巴士站之後，唔再停「提督／紅街市」巴士站，改行林茂海邊大馬路，加停新整嘅「林茂／澳門遊艇會」、「筷子基社屋」巴士站。

2017年8月23號，颱風天鴿襲澳帶嚟嚴重風暴潮水浸破壞，關閘總站要暫停使用，3X路線一度改為臨時線來回蓮峰游泳池，到9月30號開始固定為亞馬喇前地來回關閘馬路同亞馬喇前地嘅快速循環巴士線。

2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。

2018年12月15號，關閘總站整好重新開番，3X巴士改喺關閘總站落客，並喺關閘馬路上客。到2019年4月30號改番喺關閘總站上落客。

## 用車
### 新福利時期
啱啱成立嗰陣主要係用長嘅巴士嚟行，例如Dennis Dart SLF 11米大巴、蘇州金龍10米/12米巴士；間唔中可能會派蘇州金龍9.9米巴士同Dennis Dart SLF 10米中巴，不過就好少出現。

### 新時代時期
*宇通ZK6118HGE
*宇通ZK6128HGE

## 走線
### 車費
*全程車費：六幣葡幣。
*用澳門通全民卡，只係扣四蚊，其餘由政府畀。
*用澳門通學生卡，只係扣兩蚊，其餘由政府畀。
*用澳門通長者卡同殘疾卡，免費，全部由政府畀。

### 服務

### 停站

## 客量
### 新福利時期
3X雖然客流爆棚，四分鐘一班車，但係因為只係響朝早七點到九點先會出車，而且重係單頭快速巴士線，冇回頭車，再加埋只係響禮拜一到六先提供服務，到水上街市嗰陣就已經上滿人，而3號會以兩三架車連着開（同33號、26A一樣），其他乘客寧願等下一班3號都好過等過班3X。

### 新時代時期
3X自從改成循環線嚟行之後，客流一樣都係爆棚，不過分流咗由葡京搭3A、9、9A、10B、25號、25X去關閘嘅乘客。但係因為有好多大陸遊客搭，所以響禮拜六、日晏晝五六點爆棚嘅情況重會嚴重啲。

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*澳門公共汽車股份有限公司

3X
澳門3AX巴士

**澳門3AX巴士**，係一條由澳巴做緊，而跳站形式由關閘來回亞馬喇前地嘅快速循環巴士線，只係響朝早同晏晝繁忙時間服務。

## 背景
2017年9月8號，由於8月23號關閘總站被天鴿風災帶嚟嘅風暴潮搞到爛嗮而停用，加埋九月開學嘅客流上升，交通事務局經過評估3A嘅客流情況，為咗加快疏導乘客，調配現有資源，將3A一啲班次抽出嚟行呢條線，畀咗新時代做，而跳站嘅快速巴士運作，加快疏散乘客，等中途站啲乘客可以上到車。

2017年9月14號，尾班車延長到朝早九點先收車。

2017年9月16號，呢條線增加禮拜六、日服務，即係每日運作（強制性假期例外），服務時間同平時一樣。

2017年12月20號，加停「勵庭海景酒店」巴士站。

2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。

2021年1月4號，為配合新巴士合同嘅生效，呢條線增加晏晝繁忙時間行走，並改為循環路線。

## 走線
### 車費
*全程車費：六幣葡幣。
*用澳門通全民卡，只係扣四蚊，其餘由政府畀。
*用澳門通學生卡，只係扣兩蚊，其餘由政府畀。
*用澳門通長者卡同殘疾卡，免費，全部由政府畀。

### 服務

### 停站

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*澳門公共汽車股份有限公司

3AX
澳門4號巴士

**澳門4號巴士**係一條由澳門新福利公共汽車有限公司做緊，由筷子基總站來回新馬路嘅循環巴士線，以環狀順時針嚟行。

## 背景
1950年代，呢條線由福利公司成立，當時重未有冧巴嚟叫巴士線，但係由於當時呢條線響澳門中區以環狀順時針嚟行，所以被人叫做**小環市線**。

1986年，澳葡政府更改新橋區入面多條路嘅行車方向，所以改行三盞燈，但係改行第一日，就因為違泊私家車影響，搞到巴士響轉彎位塞住過唔到。

1990年8月15號，因應筷子基區發展需要，延長到筷子基，同埋全線改用冷氣巴嚟服務。

2016年1月16號，調整服務時間響朝早六點到凌晨十二點十分，六至十二分一班車。

2016年4月23號，去筷子基總站方向，停完「水上街市」站之後，改行林茂海邊大馬路，唔停「沙梨頭海邊街」、「提督／紅街市」、「蓮峰游泳池」、「第二警司處」同「白朗古／跑狗場」站，改停新設嘅「林茂／澳門遊艇會」站之後直接開去筷子基總站。當時有人問點解遊艇會同總站隔噉遠但係唔響中間再加多個站，交通事務局回應造避免減少林茂塘區少量嘅街邊車位。

2016年4月27號，去筷子基方向，停完「林茂／澳門遊艇會」站之後，交通事務局終於順應民意加停新設嘅「運順新邨」臨時巴士站。

2016年5月7號，交通事務局宣佈「運順新邨」臨時巴士站正式設站，改名做「林茂／運順新邨」站。

2017年6月1號，調整禮拜六、日同強制性假期嘅班次，由八到十二分一班，改做繁忙時間十二到十五分一班、普通時間十五到廿分鐘一班。

2017年9月9號，呢條線係新福利唯一一條用中巴服務嘅巴士線。

2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費（普通澳門通重有補助不過補少啲）、學生寒暑假期間取消優惠、老人同殘疾人士卡朝早同晏晝繁忙時間取消優惠（唔想老人同殘疾人士同返工啲人逼車）嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價（同樣理由已經響早排交通事務局服務費、鎖轆費、分階段調整咪錶收費用過），同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。

2018年4月21號，澳門巴士票價調整，呢條線嘅收費亦跟住調整：全程收費係六蚊葡幣，唔再分區收費。

2019年4月6日，因市政署開展「內港北雨水泵站箱涵渠建造工程」，去筷子基方向臨時唔停靠「十六浦」站。直到同年8月31日。

## 用車
### 福利時期
主要用從英國買嚟嘅二手Bristol L5G（1939-1950年出廠）同Bristol LS5G（1950年代出廠）嚟行。1989年，前面講到嘅兩款車都退役，先改用亞比安同ISUZU JCR460，兩款熱狗巴士嚟行。

### 新福利時期
1990年開始，全線改用冷氣巴服務，因為當時新福利FUSO大巴已經全部用嗮嚟行3號同5號，而冇冷氣嘅ISUZU就開始加裝冷氣工程，呢條線改用小巴嚟行就會用三菱Rosa同日產Civilian小巴嚟行，當中三菱佔多數。隨著客流增長，先陸續派啲長身少少嘅車嚟行呢條線，最初間唔中會派三菱FUSO大巴、平治O814同猛獅13.230巴士嚟行，後來大量引入蘇州金龍KLQ6930G（9.3米）型中巴，呢條線嘅用車就變咗以呢款車為主，1989年三菱FUSO大巴響退役前曾經派過嚟行呢條線。

響新巴士服務開始之後，因應5號改用丹尼士飛鏢SLF 11米大巴做主車，呢條線開始以丹尼士飛鏢SLF 10米中巴為主。

蘇州金龍KLQ6930G中巴（K71-K85）響2012年開始逐漸改做包車用途而退出呢條線，由蘇州金龍KLQ6101GE3復出取代。

4號同17號就係交通事務局定咗試驗視障助乘發聲器裝置方便視障人仕上車嘅巴士線，所以響15部丹尼士飛鏢安咗視障助乘發聲器裝置，呢條線開始全線用呢款巴士服務，而原本行開呢條線嘅蘇州金龍KLQ6101GE3就改行25X為主，當丹尼士飛鏢車唔夠嗰陣會優先抽調9A嘅丹尼士飛鏢嚟行，不過呢條線間唔中都會有蘇州金龍10.5米大巴嚟行。

現時用車包括：
*蘇州金龍KLQ6960GQE5
*蘇州金龍KLQ6108GQ30、KLQ6108GQ28、KLQ6108GQ28E4 10.5米大巴（間中出現）

## 走線
### 車費
*全程車費：澳門幣六蚊。
*用澳門通全民卡，只係扣三蚊，其餘由政府畀。
*用澳門通學生卡，只係扣一個半，其餘由政府畀。
*用澳門通長者卡免費，其餘由政府畀。
*用澳門通殘疾卡免費，其餘由政府畀。

### 服務

### 停站

## 客量
呢條線初期冇噉多線同佢爭嗰陣客流都有一定數量，但後來越來越多線投入服務同呢條線部分路段重疊客流就開始下降，大部分路段要同8A去爭客，「雅廉花園」站開始就要同19號爭，「得勝花園」站開始就要同18號、18A、18B去爭；新馬路打後就要同3號、3X、26號、26A、33號去爭。呢條線比起上面講到嘅巴士線比，班次唔算密，所以好容易就搶嗮呢條線嘅客，雖然新時代嘅8A、18通常嘅班次都比較疏，但係19號嘅班次比呢條線重要密，而33號嘅班次比呢條線重要密超多。呢條線只有筷子基總站一帶來回中區先有獨市位，加埋筷子基、林茂塘係澳門第二大嘅住宅密度高嘅地方，對新馬路區有好大嘅交通需求，而呢條線比8A、19號同33號停站都少啲，有時會吸引一啲想快嘅乘客去搭。所以繁忙時間客流量高，但係普通時間就麻麻。

## 攷

## 睇埋
*澳門巴士線一覽
*澳門巴士轉乘服務
*澳門巴士車費優惠計劃

## 拎
*澳門新福利公共汽車有限公司官方網站

4
林茂海邊大馬路

**林茂海邊大馬路**（）係澳門聖安多尼堂區一條主要馬路，呢條路由沙梨頭海邊大馬路開始一路去到爹美刁施拿地大馬路為止，同出面嘅罅些喇提督馬路平行方向。

## 背景
林茂原本係一間杉欄，同埋其他杉欄開響沙梨頭麻子街、石街，當時沙梨頭海邊街一帶重係海邊嘅地方，舊時叫**淺灣**，響海邊築石圍塘嚟擺木，防止潮水沖走。其中以林茂杉欄最出名，而且水塘亦都係最大，所以叫**林茂塘**。之後林茂杉欄執咗，但係塘名依然響到。之後淺灣經過填海，擴大馬路起屋，杉欄搬到沙梨頭海邊街近海邊位，重合資響海到起咗一條石基圍欄，形成塘灣嚟擺木，成爲水上貨倉，重習慣叫**林茂塘**。之後好多大陸難民偷渡到澳門成為黑市居民，有啲黑市居民就到塘邊搭木屋嚟住，到七十年代，木屋數量去到六七百間，住咗幾千個居民，成為澳門著名嘅木屋區之一，環境惡劣。呢區曾經發生三次大火，頭兩次響1968同1970年，災民都得到社會人士關心幫助，響原地重建木屋，但係1979年一次大火之後，災民就被安置響望廈收容所到住，而災區則夷爲平地。隨著市區發展，林茂塘同隔離大坑渠木屋區同船廠搬走，填海做陸，成為新發展地段，先開闢呢條林茂海邊大馬路。

## 意外
2018月1月15號晏晝兩點幾，一架輕型貨車沿住林茂海邊大馬路去筷子基方向，行到遊艇會對開嗰陣懷疑剎唔切掣，將一個過緊斑馬線嘅七十幾歲阿婆撞飛，個頭撞到流嗮血，消防救護員接報到場確認佢當時意識模糊，由消防救護車送到山頂醫院搶救，送院時傷者清醒度下降。肇事輕型貨車車頭凹嗮，意外現場地下有血跡，由消防協助清理。治安警交通廳話肇事司機係外勞通過酒精測試，相信唔涉及過界勞工，至於係唔係過界司機，就要進一步調查。警方調查事故起因，初步懷疑有人響斑馬線前冇讓先。今次意外係一個月內繼俾利喇街同飛能便度街交界巴士奪命交通意外之後第二單嚴重交通意外。1月20號，交通事務局響有關斑馬線前安減速帶，被公眾批評當局要用血嘅教訓先肯做嘢（另一個例子係何賢紳士大馬路維修行人天橋開嘅臨時路口，有人被車撞先加紅綠燈），但其實1995年澳葡政府提出林茂海邊大馬路都市規劃嗰陣已經預留咗四條行人天橋嘅位，而其中一個就係有關肇事路口，但係政府一直以F地段未規劃拖住冇起。

## 交通
### 巴士
#### 去沙梨頭方向嘅巴士站
*林茂／信譽灣畔
:靠站巴士有：。

#### 去筷子基方向嘅巴士站
*林茂／澳門遊艇會
:靠站巴士有：。

*林茂／運順新邨
:靠站巴士有：。

## 攷

類:澳門街道
季節限定 秋冬

《**季節限定 秋冬**》（），簡稱《**季節限定**》，係香港電視廣播有限公司嘅生活資訊節目，由林伊麗、林韋辰、黃庭鋒、譚永浩主持，係《真係咁都得》原班人馬嘅姊妹作，喺2017年11月11號到2018年1月6號香港時間逢禮拜六19:30到20:00喺翡翠台播。節目專門去發掘香港「秋冬限定」嘅好玩、好食、好潮資訊。

## 每集內容

## 節目調動
*2017年12月16號：由於播特備節目《燦爛一生 邵方逸華》，所以停播一集。

## 出面網頁
*季節限定 秋冬 - 主頁 - tvb.com
約翰德蘭西

**約翰德蘭西**（**John de Lancie**，）係美國演員，1976年出道，出名作品主要係《星空奇遇記》系列嘅阿Q。
多利亞焗飯

**多利亞焗飯**（ドリア，Doria）係種源自日本嘅焗飯，飯面頭會用白汁同芝士鋪滿再焗，餸料通常用雞肉、蝦或者肉醬，約莫1930年開始出現。

呢隻焗飯傳入香港後，喺好多茶餐廳同港式西餐廳都有得賣，通常叫**芝士焗飯**，面頭有芝士同埋菜、肉或者海鮮，下面係炒飯底。
高孝周

**高孝周**（；，），係南韓滑板玩家，擅長玩長板，因為喺網上發佈玩滑板嘅短片，憑佢技術同身材，畀網民叫佢做「長板女神」或者「滑板女神」。高孝周喺南韓高陽市出世，本職係社交軟件Line嘅用戶界面設計師。

2017年第四季，高孝周幫香港bossini拍羽絨外套廣告，又參與香港viuTV真人騷電視節目《借宿一宵3》嘅拍攝，開始畀香港人認識。

## 出面網頁
*
紅專廠

**紅專廠**（；）係中國廣東廣州嘅其一創意藝術園區，2009年開園，位置喺天河區員村，西靠程界西村；南靠臨江大道；東靠海星苑；北靠程界東村。

佢既係集美組屬下嘅大型文化創意產業園，又係廣州第一間非房地產包裝嘅真正意義創意園區。喺開園之前屬廣州鷹金錢食品廠嘅工廠所在地，入面啲建築屬1950年代啲前蘇聯風格。

## 名
呢個園區嘅中文名出自廠區入面整咗好多紅磚建築，其中「專」字出自「磚」嘅粵語同音字。而英文名出自「red」同「factory」呢兩個單詞結合形成嘅新詞。

## 概況
呢間嘢之前係1958年成立嘅廣東罐頭廠，後嚟改咗名做廣州鷹金錢食品廠。喺投產期間，曾經試過有「亞洲最大嘅罐頭廠」稱呼，入面成日用廣東地區出產啲生菓、蔬菜同水產字樣嚟出罐裝食品賣到中國大陸同海外其他地方。尤其係1970～1990年代賣到周街都係嘅「罐裝豆䜴鯪魚」就係呢間工廠出嘅。2008年9月，由於廠區入面啲建築同結構已經逐漸唔啱而家大型現代化機械生產，加上嗰時廣州地區實行「退二進三」政策，工廠亦決定將廠房搬到從化一帶繼續生產任務。

工廠搬走之後，雖然用地好早俾天河區人民政府收返用嚟發展金融城，但實質上嚿地皮俾鷹金錢工廠睇實。直到2009年集美組開始同鷹金錢工廠簽約，好快接手呢間工廠，重將呢個廠區改造成以互聯網科技、餐飲做主題嘅創意園而正式對外開放。

## 攷

## 出面網頁
* 

類:廣州嘅創意園
長板

**長板**係滑板運動嘅一種，由滑浪演變出嚟。由於滑板比較寬同長，初學者較容易平衡上手，而且比一般滑板玩法多，可大概分為Downhill、Freeride、Dance、Freestyle及Cruising。

## 結構
長板嘅結構同滑板可以話係幾乎一樣，主要包含板面（Deck）、支架（Trucks）、啤令（Bearings）同埋轆（Wheels）。當中重有Bushings、Pivot cups、Washers等可以對長板作出微調。

### 板面
板面係長板最重要嘅部份，玩家會係板面上面滑行。長板嘅板面一般闊大概9-10吋，長37-50吋。長板板面有好多唔同外形，包括有kick tails，drop-through等等，板形往往決定塊長板嘅玩法。例如衝浪板形狀嘅板多數用喺下坡，具有double kick tails嘅板多會用嚟玩dance同freestyle。

板面製作冇特定嘅材料，當中有竹、玻璃纖維、碳纖維、膠等等多層組成。

長板板面上極多時候會貼上砂紙或噴砂，以增加鞋同板嘅摩擦力，更容易抓住長板。除咗Dance同少數freestyle板為咗方便喺板上做出走板或轉身動作，會選擇只喺tails兩邊貼上少量砂紙。而Downhill板，Crusier等多會貼上全塊砂紙方便做出slide等動作。

### 支架

支架連接住板面嘅底部同埋轆，普遍一塊長板配有1對，主要用嚟決定長板嘅轉向幅度同流暢度，160mm及180mm闊係最普遍。支架又可分為普通支架同精準支架，而支架上嘅轉向軸（Kingpin）又可以分為標準（Standard Kingpin）同逆向（Reverse Kingpin）。支架可以喺結構上分為底座（Baseplate）同T型架（Hanger）。唔同牌子嘅長板支架嘅用料、角度、適合玩法唔同，有啲支架對轉向反應快啲，有啲就慢啲。

#### Bushings
Bushings係一粒有軟硬之分嘅圓形膠，中間有一個圓形嘅窿，用嚟固定喺Kingpin之上，bushings有好多種類，但最常用係Cone同Barrel。一個支架一架配備2粒bushings，一粒位於支架較上位置（Top Bushing），另一粒就喺較落（Lower Bushing）。Bushing兩端有各有一塊金屬製Bushing cup。

Bushings軟膠軟硬好影響長板轉向幅度，較軟令支架轉向較大，較硬令支架轉向較細，較難轉彎。值得注意的是底面Bushings或2邊支架bushings不一定要相同。

#### Pivot Cup

#### Riser
Riser係位於Deck底部同支架Baseplate之間嘅一塊膠，用嚟將長板墊高。Riser唔係長板嘅必要配件，通常用嚟避免啲轆過大所引致嘅wheel bite情況。

### 啤令
長板每個轆都會有2個啤令長板嘅轆可以得順暢。啤令之間會放Spacer（一個小鐵圈）填滿中空位置，固定啤令。而有另一款叫Built in bearings就有一個突出位置取代咗Spacer嘅功能。

另外，一般啤令都會有防塵塞喺面，唔畀啲塵黐到啤令嘅珠。
社交軟件

**社交軟件**係一類通過互聯網搞通訊同互動嘅軟件，譬如即時通訊、互聯網論壇、網誌、Wiki軟件等等。

## 睇埋
*網絡社交
避孕

**避孕**，廣義些少叫**生育控制**，係避免懷孕嘅控制方法，原因通常都係啲人想做愛，又唔想生仔，所以就要避孕。

## 避孕用嘅嘢
*避孕套
*避孕丸
*避孕海綿
*避孕貼

## 睇埋
*絕育
*計劃生育
哥連泰斯體育會

**哥連泰斯體育會**（**Sport Club Corinthians Paulista**）係巴西聖保羅一個足球會，1910年創立，踢緊巴西甲組足球聯賽。
海克爾

**海克爾**（**Ernst Haeckel**，）係德國生物學家，出名幫手完善查理斯·達爾文嘅進化論，亦研究出優生學。
空中客車A220客機

**空中客車A220客機**（；舊稱**龐巴迪C系列客機**，）係加拿大龐巴迪宇航集團研製嘅嘅一款中程支線客機。

## 歷史

2004年，龐巴迪宇航宣佈會研發一款大過CRJ嘅新客機「C系列」，以取代被取消嘅BRJX計劃，預計於2010年投入服務。C系列唔單止係龐巴迪有史以來最大嘅客機，甚至有可能直接同兩大巨頭空中客車同波音嘅窄體客機直接競爭。

2005年4月，龐巴迪宇航宣佈C系列會包含兩種型號：C-110和C-130，載客量分別為110人同130人，機身將由中國航空工業第一集團公司製造。同波音787和空客A350一樣，C系列嘅機身大量採用複合材料，客艙採用3+2座位排列設計，兩部引擎掛喺主翼下面。但係C系列嘅營銷並唔順利，喺發佈之後成年都接唔到訂單。2006年1月31號，龐巴迪宣佈暫停C系列研發工作，但係並無解散研發團隊。

2007年1月31，龐巴迪宣佈恢復C系列嘅研發工作，同年11月確定選用普惠嘅引擎。新推出嘅C系列會有更大嘅窗同行李架，但係耗油量少過對手百分之20，營運成本少百分之15。2008年7月13嘅，龐巴迪喺范堡羅航展道宣佈C系列取得來自漢莎航空嘅30架確認訂單同30架意向訂單，製造原型機嘅工作正式開始。

2013年9月16號上晝09:55，C系列嘅第一架原型機FTV1由魁北克滿地可北邊嘅米拉比爾國際機場進行第一次試飛，12:25完成試飛並平安降落。但係第二年5月29號，FTV1進行緊地面測試嘅時候引擎突然著火，燒到部引擎爛澌，LTV1被迫停飛。014年9月7日，裝上改良版引擎嘅原型機恢復試飛2015年2月27日，CS300原型機首次試飛成功，但係今次意外唔單止令到龐巴迪陷入財政危機，更加令到C系列錯過徂2014年嘅范堡羅航展。

2015年10月29號，魁北克政府宣佈向龐巴迪注資13億加元，換取C系列嘅百分之49.5控股權，以幫助龐巴迪渡過財政難關。

2015年12月18號，喺經過3000個鐘頭嘅試飛之後，CS100客機獲得徂加拿大運輸部嘅適航證書。2016年6月16號，CS100獲得美國聯邦航空管理局同歐洲航空安全局嘅適航證書。6月29號，龐巴迪向瑞士國際航空交付第一架CS100客機。7月15號，CS100執行徂C系列嘅第一班載客航班，由蘇黎世國際機場飛往巴黎戴高樂國際機場。11月28號，龐巴迪向波羅的海航空交付第一架CS300客機。為徂展示CS300客機嘅長途飛行實力，爾架CS300客機由米拉比爾飛到瑞典首都斯德哥爾摩加油之後再飛到拉脫維亞首都里加。2017年8月，龐巴迪向波羅的海航空交付第七架CS300客機嘅時候，客機更加由米拉比爾直飛到里加。

2017年9月，波音向美國商務部提起反傾銷訴訟，指控龐巴迪以遠低於市場價嘅價格向達美航空傾銷C系列客機，嚴重損害波音737系列客機嘅銷路，要求對C系列客機徵收百分之80嘅反傾銷關稅。但係有業內人士指出：波音根本唔製造龐巴迪製造嘅中小型支線客機，而且達美航空已經擺到明話唔買波音737客機。10月7號，美國商務部決定對C系列客機徵收高達百分之300嘅懲罰性關稅。就喺好多人都以為C系列客機會就此黯然退出美國市場嘅時候，情況有徂出乎所有人意料嘅轉變：10月16號，空中客車同龐巴迪達成徂協議：龐巴迪向空中客車轉讓C系列計劃嘅百分之50.01嘅控股權；作為回報，空中客車唔單止會幫龐巴迪推廣同銷售C系列客機，更加會畀龐巴迪用空中客車喺阿拉巴馬慕比爾嘅基地對賣畀美國客戶嘅C系列客機進行最後總裝，以避開美國商務部嘅懲罰性關稅。為徂鄭重其事，龐巴迪特登派出一架CS300原型機飛到圖盧茲，同空中客車嘅A320neo原型機合影。

2018年7月10日，空中客車同龐巴迪喺圖盧茲宣佈：C系列客機改名為「空中客車A220」，旗下兩種型號CS100同CS300分別改名為「A220-100」同「A220-300」。

## 詳細規格

## 註解同參考
### 註解

### 參考


類:加拿大飛機
錫安主義

**錫安主義**，又叫**猶太復國主義**，係一種猶太人發起嘅民族主義，主張喺地中海東岸嘅巴勒斯坦地區建立屬於猶太人嘅國家。近代嘅錫安主義喺19世紀尾興起，1948年以色列成功建國。

## 睇埋
*錫安主義聯盟
阿基里斯

**阿基里斯**係古希臘傳說嘅英雄人物，參加過特洛伊戰爭，荷馬史詩《伊利亞德》入面叫佢做「希臘第一勇士」。
特洛伊戰爭

**特洛伊戰爭**係古希臘傳說嘅一場戰爭，最出名嘅地方係古希臘軍隊將士兵收埋喺隻木馬入面，等敵方將木馬當戰利品送入特洛伊城入面，士兵再喺城入面行走來開城門，引大軍入城，最後贏咗。
愛拉托散尼

**愛拉托散尼**（）係古希臘學者，做過亞歷山大圖書館館長，出名成就包括發明愛氏篩、設計經度同緯度嘅系統去畫世界地圖、計出地球直徑等等。
女士復仇

《**女士復仇**》（英文：**Husband Killers**）係2017年上畫嘅港產片，由鄧麗欣、周秀娜、樂基兒、何傲兒（何天兒）、孫佳君、李健宏（KB）、黎萬宏（泥鯭）主演，火火執導。

## 出面網頁
*
Youth有機生活

《**Youth有機生活**》（**Youth Life**）係香港電視娛樂製作嘅資訊節目，2017年10月28號到12月9號同埋2018年2月24號到4月21號逢禮拜六15:30-16:00喺ViuTV播，主持係劉秉賓（皓聖）、李靜蓮（Alina）、馬倩宜（Happy）。節目用健康生活做主題，主要講下節食同各種運動。

## 每集一覽

## 出面網頁
*ViuTV：Youth有機生活